Normalizacija epidemiološke situacije uzrokovane koronavirusom donijela je porast pošiljki iz Kine i drugih zemalja u Bosnu i Hercegovinu, a čija isporuka je bila privremeno obustavljena zbog suzbijanja pandemije.\nSvi poštanski operateri u našoj zemlji u proteklom periodu obavljali su poštansku djelatnost u specifičnim uslovima kako bi zaštitili zdravlje svojih uposlenika i korisnika.\nIpak, iz Hrvatske pošte Mostar podsjećaju da je neznatan rizik prijenosa koronavirusa preko pošiljki koje putuju nekoliko dana i izložene su raznim uvjetima. Do sada nije zabilježen nijedan slučaj prijenosa virusa preko poštanskih pošiljki.\nNakon što su aviokompanije obustavile sve letove, tim je došlo i do obustave poštanskog prometa s Kinom.\n“Pošta Kine već ranije je preko Svjetske poštanske unije obavijestila poštanske administracije da će, iz mjera predostrožnosti, dezinficirati sve pošiljke koje su porijeklom ili su bile u tranzitu preko centara u Wuhanu. Prijam pošiljaka za Kinu u poštanskim uredima HP Mostar bio je privremeno obustavljen, ali sada je ponovo moguće predati pošiljke za Kinu. Načine otpreme pošiljki iz Kine prema drugim državama, pa tako i BiH, određuje Pošta Kine”, kazali su nam iz HP Mostar te dodali da je osjetan porast pristiglih pošiljki iz Kine.\nIz Pošta Srpske govore nam da se može predvidjeti kada će doći do potpune normalizacije međunarodnog poštanskog saobraćaja. Ovaj bh. poštanski operater svakodnevno zaprima pošiljke iz Kine, Amerike, Njemačke, Holandije i drugih dijelova svijeta, ali u značajno manjim količinama. Riječ je uglavnom o pošiljkama koje su predmet internet trgovine.\n“Pošiljke koje su korisnici poručili, doći će sa zakašnjenjem, pri čemu su operateri porijekla pošiljaka odgovorni za njihov transport do BiH”, kazali su nam iz Pošta Srpske.\nNa pitanje da li će pošiljke prolaziti neke posebne kontrole, poštanski operateri odgovaraju nam da još čekaju nove preporuke Svjetske poštanske unije.\nBH Pošta obavijestila je svoje korisnike da je ponovo uspostavila međunarodni poštanskii promet sa Austrijom, Belgijom, Danskom, DFrancuskom, Holandijom, Italijom, Norveškom, Švedskom, Švicarskom, Njemačkom i Velikom Britanijom.\n“Na šalterima BH Pošte, za ove zemlje, vršit će se prijem pismonosnih, a za neke od njih i paketskih pošiljki”, izvijestili su iz BH Pošte.\nPodsjećamo da je poštanski promet sa Srbijom, Crnom Gorom, Hrvatskom i Slovenijom u funkciji je 8. aprila ove godine.\nUposlenici poštanskih operatera u BiH, zajedno sa gotovo pet miliona kolega u cijelom svijetu, proteklih mjeseci djelovali su u izuzetno teškim uslovima. Svojim predanim radom na terenu doprinijeli su održavanju normalnih tokova života.\nBH PoštaHP MostarPošiljkaPošte Srpske\nPrevious article Kakva mačka: Ana Nikolić otkrila tajnu kako je smršala više od 50 kilograma\nNext article Čovjek koji se tereti za ubijanje stotine hiljada ljudi uhapšen u Francuskoj!\nKakva mačka: Ana Nikolić otkrila tajnu kako je smršala više od 50 kilograma\nČovjek koji se tereti za ubijanje stotine hiljada ljudi uhapšen u Francuskoj!


Još 100 dana do 35. Beogradskog maratona - Javni servis\nJubilarni, 35. Beogradski maraton, biće odžan, u nedelju, 15.05.2022. godine na Međunarodni dan porodice, pod sloganom “Prijateljstvo na duge staze”.\nJubileji su obično i dobre prilike da se podsetimo kako i na koji način su nastali neki događaji, da se osvrnemo na bogatu i burnu istoriju Beogradskog maratona, na dugogodišnja prjateljstva i partnerstva bez kojih ne bi bilo moguće izgraditi i održati jedan od najprepoznatljivijih sportskih brendova u Beogradu i Srbiji.\nBiće ovo prilika da se bogatstvom programskih aktivnosti, od izuzetno važnih skupova i poseta tokom održavanja 35. Beogradskog maratona, do organizovanja vrhunske međunarodne Stručne tribine, sprovođenja humanitarnih kampanja i drugih važnih događaja – napravi retrospektiva predhodnih izdanja, koja su, svako za sebe, bila specifična i ostavila trag i vrednosti koje su utkane u sportski i društveni život Beograda i Srbije.\nPrvi Beogradski maraton održan je u maju 1988. godine i jedan je od najstarijih međunarodnih tradicionalnih događaja u Srbiji i uzor je drugima u regionu kada su u pitanju mnogi elementi organizacije ovakvih događaja. Jedini sportski događaj (i ne samo sportski) koji je zadržao međunarodni status u vreme sankcija međunarodne zajednice prema SR Jugoslaviji.\nBeogradski maraton je realizovan i razvijan u vanrednim i otežanim uslovima, u vreme društvenih, ekonomskih, i političkih kriza u vreme rata na prostoru bivše SFRJ, tokom rekordne inflacije, bombardovanja Beograda i Srbije od strane NATO-a 1999. godine.\nBeogradski maraton je, čak i u uslovima globalne pandemije virusa COVID-19, pokazao veliku fleksibilnost i prilagodio se specifičnim uslovima organizacije ovog događaja, kako za domaće i strane učesnike, tako i za učesnike u organizaciji – što je bilo izuzetno značajno, pogotovo prilikom organizacije 34. Beogradskog maratona 2021. godine, kada je događaj pod sloganom “Bez barijera” organizovan na bezbedan i odgovoran način.\nOdlukom Skupštine grada Beograda iz 2003. godine, Beogradski maraton je proglašen za događaj od posebnog značaja za grad Beograd. Beogradski maraton je i najveći , najmasovniji i najznačajniji tradicionalni sportski događaj u Srbiji.


Ana Trišić-Babić : Najbolje rješenje uzdržati se od glasanja za članstvo Palestine u UN – Informer\nAna Trišić-Babić : Najbolje rješenje uzdržati se od glasanja za članstvo Palestine u UN\nZamjenik ministra inostranih poslova BiH Ana Trišić-Babić izjavila je da je za BiH najpametniji izbor da bude uzdržana na predstojećem glasanju po zahtjevu Palestine za članstvo u UN.\n“Podržavamo obje strane da nastave pregovore o mirovnom procesu na Bliskom istoku, ali s druge strane, mislimo da bi sa stanovišta naših interesa, najbolje bilo da zauzmemo neutralan stav i da budemo uzdržani prilikom glasanja“, rekla je Ana Trišić- Babić za “Pres”.\nOna podsjeća da je još ranije zauzet principijelan stav da vlasti BiH, kad god treba da se odrede o sličnim situacijama, ne pristaju na konačna rješenja kada je riječ o jednostranom zahtjevu bilo koje zemlje.\nČlan Komisije za spoljne poslove parlamenta BiH Milica Marković naglasila je da se u ovom slučaju najbolje uzdržati od glasanja i upozorila da bi svaki drugačiji potez samo dodatno komplikovao složenu političku situaciju u BiH i time nanio veliku štetu na unutrašnjem planu.\n“Budući da je sada, i bez formalne odluke Predsjedništva, jasno da nema saglasnosti o tome kako treba glasati, jedino moguće je rješenje da se Ivanu Barbaliću, ambasadoru BiH pri UN, pošalje instrukcija da bude uzdržan prilikom glasanja“, rekla je Markovićeva.\nPrema njenim riječima, svaki potez kojim bi BiH podržala ili odbila palestinski zahtjev mogao bi da nanese štetu unutrašnjim odnosima u BiH.\nMilorad Dodik : Sjever Kosova treba odvojiti i pripojiti Srbiji


Jeftini letovi iz Šri Lanke do Valisa i Futune - Avio karte Šri Lanka Valis i Futuna - eSky.rs\nAvio karte iz Šri Lanke do Valisa i Futune\nPretražite letove iz Šri Lanke do Valisa i Futune\nProverite najbolje prilike za letove iz Šri Lanke do Valisa i Futune\n✔ Postoje li posebne ponude za letove iz Šri Lanke do Valisa i Futune na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Valisa i Futune?\n✔ Ako rezervišem let iz Šri Lanke do Valisa i Futune, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Valisa i Futune?\nBudite sigurni, da na eSky.rs ponuda letova iz Šri Lanke do Valisa i Futune uključuje ne samo niskotarifne avio-kompanije, već i one koje su specijalizovane za visoki standard.


Pomocnik haškog sudije priznao: Nije bilo dokaza za genocid u Srebrenici\nizvor: novosti online foto: vn 04.02..2018.\nHaški tribunal nema dokaza o sastanku vojnog vrha Republike Srpske, na kom je navodno dogovoreno izvršenje krivičnog dela u Srebrenici. To je javno priznao Jonas Nilsen, saradnik sudije Haškog tribunala Alfonsa Orija, predsedavajućeg Sudskim većem, koje je u prvostepenom postupku osudilo generala Ratka Mladića na doživotni zatvor.\nNilsen se, na predavanju u Institutu Aser, nije ustručavao da kaže da se, umesto dokaza, pribeglo zaključivanju na osnovu pretpostavki.\nDoživotni zatvor i osudu za genocid u Srebrenici generalu Ratku Mladiću haške sudije zasnovale su na pretpostavci. Ne raspolažu pisanom odlukom, pa čak ni beleškama, ali su presudile za udruživanje u cilju izvršenja navodnog genocida u Srebrenici na osnovu pretpostavke o navodnom sastanku vojnog vrha Republike Srpske 12. jula 1995. godine, na kojem je dogovoreno izvršenje krivičnog dela.\nNilsen u svom obraćanju spekuliše i da li je bila noć ili dan kada se navodni sastanak održavao, pa tvrdi da su dokazali da je bilo prisutno kompletno vojno rukovodstvo. Potom priznaje:\n„Nije bilo sastanka na kom je dogovoreno izvršenje tog dela. Ponavljam, nije bilo pisane odluke, nije bilo vojnih sastanaka ili bilo čega sličnog. Nekako smo morali sve da saznamo iz promene stava i ponašanja svih onih koji su bili uključeni. Sudije su se bavile klasifikacijom — šta je bilo rečeno određeni dan, o čemu je razgovarano uveče i o čemu je razgovarano dan kasnije, a naročito je bilo važno prisustvo nekih svedoka-insajdera koji su kasnije svedočili“.\nTim odbrane generala Mladića tvrdi da je bez ijednog dokaza sudsko veće uvažilo paušalnu tvrdnju haškog tužilaštva o navodnom sastanku održanom 12. jula u komandi Bratunačke brigade. Nema dokaza ni za tvrdnju da je na tom sastanku donesena odluka o pogubljenju vojno sposobnog stanovništva, osim rečenice svedoka tužilaštva Momira Nikolića, koji tvrdi da je, čekajući navodni sastanak, od izvesnog Popovića čuo da će zarobljenici biti pogubljeni.\n„O čemu mogu da pričaju 12. jula ujutru, kad je istorijska činjenica da Vojska Republike Srpske tada nije imala nijednog zarobljenika, a nije počela ni evakuacija iz Potočara, ali eto, važi se izjava Momira Nikolića“, kaže Miodrag Stojanović, advokat u timu odbrane generala Ratka Mladića.\nAdvokat tima odbrane Dragan Ivetić podseća da je Tužilaštvo u presudi priznalo da nema dokaz za ovaj element, a da je sada „čovek koji je radio za sudsko veće to i javno izneo“.\nNilsen je potvrdio i da je, nakon što je pre Mladića i general Vojske Republike Srpske Radislav Krstić osuđen za genocid u Srebrenici, ovo krivično delo trebalo opet dokazivati, što nije učinjeno. Pravo i pravda nakon ovog skandala podrazumevale bi da Mehanizam za međunarodne krivične sudove, naslednik Tribunala, preispita već donesene presude.\n„Ovo je tema u kojoj moraju da učestvuju najodgovorniji ljudi Republike Srpske i Srbije i najbolji pravni stručnjaci. Osnovna stvar je da se obori teza o postojanju plana“, smatra Milomir Savčić, predsednik Boračke organizacije Republike Srpske.\nNilsenovo javno priznanje presude bez dokaza za tim Mladićevih advokata valjan je argument za pripremu odbrane u drugostepenom postupku. No, praksa Haškog suda upozorava da priznanje Orijevog saradnika samo po sebi ne znači ništa, ako za pravo i pravdu mesta ne bude ni u Mehanizmu za međunarodne krivične sudove.


Predstavnik Agencije izlagao na regionalnoj radionici o integritetu i antikorupcijskim mehanizmima\nSa regionalne radionice poslata poruka o neophodnosti daljeg jačanja kapaciteta regionalnih antikorupcisjkih institucija, a posebno u oblastima sukoba interesa i provjere imovine.\nKoordinator Sektora za prevenciju korupcije Mladen Tomović održao je izlaganje na u kome je predstavio rezultate Agencije u pogledu efikasnog sprovođenja mjera za podizanje nivoa integriteta i sriječavanja sukoba intresa, na regionalnoj radionici "Integritet i kontrolne mjere u institucijama za odbranu i izvršenje zakona", koju je organizovala Regionalna inicijativa za borbu protiv korupcije (RAI), Centar za sigurnosnu saradnju (RACVIAC) i Ministarstvo odbrane Crne Gore, 8. i 9. maja 2018. godine u Podgorici.\nCilj radionice bio je jačanje kapaciteta javnih institucija Jugoistočne Evrope u oblastima integriteta i prevencije korupcije, kao i podizanja svijesti o inovativnim antikorupcijskim mehanizmima, neophodnim zakonskim rješenjima i regulatornim mjerama. Akcenat je bio na predstavljanju antikorupcijskih alata u oblastima sukoba interesa, provjere imovine, kao i zaštite tajnih podataka, a kroz razmjenu iskustava i dobrih praksi na regionalnom nivou, a posebno je istaknut značaj jačanja kapaciteta institucija u tim oblastima.\nTomović se osvrnuo i na mehanizme sprječavanja sukoba interesa i provjere imovine javnih funkcionera u Crnoj Gori, predstavljajući dosadašnje rezultate i iskustva Agencije u tim oblastima. Takođe, tokom radionice, predstavnici Ministarstva odbrane i Ministarstva unutrašnjih poslova predstavili su mjere za integritet i sprječavanje korupcije unutar njihovih institucija, uz poseban osvrt na sukob interesa. Konkretno, u svom uvodnom izlaganju načelnik Direkcije za međunarodnu saradnju u Ministarstvu odbrane Crne Gore, Andrej Lakić, istakao je važnost uključivanja svih aktera koji su fokusirani na razvoj globalnog partnerstva i aktivnu razmjena informacija u cilju efikasne borbe protiv korupcije.\nGovoreći u ime Regionalne antikorupcijske inicijative, g. Davor Dubravica, vd predsjedavajućeg RAI-a, naglasio je važnost tematike sukoba interesa i provjere imovine, posebno u institucijama za sprovođenje zakona i ministarstvima odbrane, te posvećenost RAI-a da podrži nacionalne institucije u regionu Jugoistočne Evrope kroz jačanje njihovih kapaciteta i unapređenje regionalne saradnje u pomenutim oblastima.\nRadionici je prisustvovalo više od 30 učesnika, uključujući predstavnike Ministarstva unutrašnjih poslova i odbrane iz Crne Gore, Albanije, Bosne i Hercegovine, Hrvatske, Moldavije, Rumunije, Srbije, Turske i Kosova.


Sa prvenstva (Foto Kontakt)\nČupka se u nedelju u Beogradu borila u kategoriji 70+ kilograma, jer u njenoj nije bilo prijavljenih takmičarki. Pred Mitrovčankom bio je prilično težak zadatak, koji je na kraju ipak rezultirao uspehom.\nOvim trijumfom, naša Čupka će predstavljati Srbiju na predstojećem evropskom i svetskom prvenstvu.\n„Ove godine je otkazano svetsko prvenstvo koje je trebalo da bude održano u Beogradu, naravno, zbog situacije izazvane virusom korona, tako da se ipak održalo izborno državno prvenstvo, pa videćemo šta će se desiti sledeće godine i da li će se išta održati“, kaže Natalija Savić Čupka za Radio Kontakt Plus.\nDodaje da je ovo prvenstvo prijalo svim takmičarima, jer se dugo niko od njih nije borio, te da su im mečevi bili neophodni.\nA borila se sa dosta težom protivnicom - Leom Blagojević iz Beograda.\n„Njen trener Aleksandar Topić je moj trener u reprezentaciji, tako da je ona veoma dobar borac, pa ne mogu da kažem da nije bilo treme i da sam ušla u meč olako. Zadovoljna sam i kako sam radila i ko mi je bila protivnica i pre svega što sam uspela da osvojim državno prvenstvo u većoj kategoriji“, ističe ona.\nIako se u prethodnom periodu nije takmičila, sa treninzima nije prestajala, bez obzira što su uslovi bili drugačiji i nesumnjivo otežani.\n„Kada smo bili u karantinu, trenirala sam kod kuće, u zavisnosti od policijskog časa i od situacje kakva je bila u datom trenutku, povremeno i u sali, ali besprekidno sam trenirala. Naravno, pred prvenstvo je bilo već malo drugačije, tako da sam trenirala po dva puta dnevno, radila sam i kondicione treninge, treninge snage, tehnike, sparinge, pripremala sam se kao i uvek. Skoro godinu dana nisam odradila meč, tako da je opet sve to bilo malo drugačije, ali tako je bilo i drugoj strani i svim ostalim borcima, tako da smo sa te strane nekako svi izjednačeni“, ukazuje.\nKada su u pitanju još neka takmičenja, kaže da su u planu državna prvenstva i turniri, međutim, nije sigurna hoće li ih i biti, budući da se čeka zvanična potvrda o njihovom održavanju.\nNatalija Savić Čupka 2018. godine postaje svetska šampionka u kik-boksu, osvojivši zlato za juniorsku reprezentaciju Srbije u kategoriji +60 i disciplini "low kick". Nakon titule prvaka sveta, 2019. godine, osvaja i evropsku i od tada više ne zna koliko je još zlatnih medalja zasijalo u njenim rukama.


Upozorenje virusologa: Ako popustite, 2022. može biti 96.000 mrtvih - BIGportal.ba\nUpozorenje virusologa: Ako popustite, 2022. može biti 96.000 mrtvih\n19 Marta, 2021 19 Marta, 2021 0112\nVelika Britanija verovatno neće postići imunitet stada putem svog programa vakcinacije, naveli su virusolozi jednog od najuglednijih naučnih časopisa.\nNaime, naučnici časopisa “Lanset” izradili su studiju o tempu vakcinacije kroz vremensku liniju od januara 2021. do početka 2024. godine. Profesor univerziteta Vorvik Met Kiling je rekao da je po britanskom planu vakcinacije samo odraslog stanovništva “malo verovatno” zaustavlja širenje kovida 19.\n“Mi takođe smatramo da rano i iznenadno popuštanje mera može vrlo verovatno dovesti do naglog širenja zaraze, a umesto toga trebalo bi mere popuštati lagano, tokom mnogo meseci jer bi se jedino tako sprečila nova katastrofa”, istakao je profesor Kiling.\nČasopis “Lanset” podseća na ogroman uspeh dosadašnjeg plana vakcinacije u Velikoj Britaniji, navodeći da je ta zemlja među vodećima u svetu po broju vakcinisanih građana.\nUklanjanje svih ograničenja pre nego što se sve stanovništvo koje može ne vakciniše verovatno bi dovelo do daljih talasa infekcija sa “značajnim brojem smrtnih slučajeva”, upozorila je studija, dodajući da bi čak i malo popuštanje mera moglo da izazove velika izbijanja žarišta.\nPrema analizi koju su virusolozi napravili, ako se mere popuste, u januaru 2022. biće zabeleženo 21.400 smrtnih slučajeva zbog koronavirusa, ako vakcine nude 85 odsto efikasnosti, ali bi naglo porasle na 96.700 sa stopom efikasnosti od 60 procenata.\nZato je u tom istraživanju predloženo da se mora uvesti najviši nivoi zaštite i pored vakcinacije Fajzer-Biontekovom vakcinom i Astrazenekom.\nUspostavljena lokacija za MASOVNU VAKCINACIJU građana: Odlučili smo da to bude hala Velesajma


Politika\t09.08.2019 18:07\nDr Slavica Jašić iz Sektora za predškolsko i osnovno obrazovanje Ministarstva prosvete kaže da se već godinu dana radi na organizovanju nastave srpskog jezika u Velikoj Britaniji.\n„Ovo je velika stvar za našu zemlju, s obzirom na to da se posle dvadeset godina ponovo organizuje nastava na srpskom jeziku u Velikoj Britaniji. Tako bismo u narednoj školskoj godini imali osnovno obrazovanje i vaspitanja na srpskom jeziku u jedanaest zemlja”, kaže Jašić za Tanjug.\nCilj osnovnog obrazovanja i vaspitanja u inostranstvu je razvijanje svesti o sopstvenom nacionalnom i kulturnom identitetu učenjem srpskog jezika i upoznavanjem sa najvrednijim delima srpske kulturne baštine, kao i podsticanje održavanja trajnih veza s otadžbinom.\nNastavu u jedanaest zemalja realizovaće 53 nastavnika koji se angažuju na godinu dana sa mogućnošću produženja na najviše četiri godine.\nDopunska nastava na srpskom jeziku organizuje se u Nemačkoj, Švajcarskoj, Italiji, Francuskoj, Grčkoj, Norveškoj, Danskoj, Belgiji, Južnoafričkoj Republici, Finskoj. Austrija, gde je jaka srpska dijaspora, nema organizovanu dopunsku nastavu na srpskom.\nJašić pojašnjava da se učenje srpskog jezika organizuje na zahtev roditelja koji treba da se prijave ambasadi da žele da se za njihovu decu organizuje dopunska nastava.


Nesrećniku koji robija zbog 3 metra drva manje nesrećni platili slobodu | Luftika\nNesrećniku koji robija zbog 3 metra drva manje nesrećni platili slobodu\nFikret Dedić iz Bužima, koji je pre nešto više od mesec i po osuđen na kaznu zatvora u trajanju od šest meseci zbog posečena tri metra drveta za ogrev, biće pušten na slobodu nakon što je nedavno donesena presuda da mu se preostala zatvorska kazna zameni novčanom.\nPredstavnik Udruženja građana za bolji Sanski Most Ermin Karić, koji je organizovao prikupljanje novčanih sredstava za porodicu Dedić, rekao je kako je već uplaćen traženi iznos od 12.900 maraka na račun budžeta Federacije BiH. Opštinski sud u Bosanskoj Krupi je na zahtev Dedića doneo pomenutu presudu uvaživši njegovu molbu da mu se preostali deo zatvorske kazne u trajanju od četiri meseca i devet dana preinači u novčanu kaznu.\nU presudi se navodi kako je na ovaj način svaki dan izrečene kazne zatvora zamenjen novčanom sankcijom u iznosu od 100 maraka.\n“Radosni smo što je donesena ovakva presuda i smatramo je našom pobedom. Nemamo sumnju kako je ona donesena nakon velikog pritiska javnosti koji se stvorio u ovom slučaju iako je s ovolikim novcem porodica Dedić mogla rešiti brojne životne probleme”, istakao je Karić za “Nezavisne”, a preneo N1.\nOn je podsetio kako su u proteklom periodu zahteve za pomilovanje slali i na adresu predsednika Federacije BiH Marinka Čavare.\n“Radujemo se Fikretovom izlasku na slobodu, jer je zatvor na njega ostavio posledice, pre svega na njegovo fizičko zdravlje”, kazao je Karić.\nPodsetimo, zbog nepuna tri metra metara drveta za ogrev, koje je posekao u državnoj šumi, Fikret Dedić je otišao na izdržavanje šestomesečne zatvorske kazne, na koju ga je osudio Opštinski sud u Bosanskoj Krupi. On je rekao da je do ogreva na taj način došao kako se njegova porodica ne bi smrzavala, a i inače su u lošoj egzistencijalnoj situaciji.\nFotografija na kojoj se otac oprašta od kćerke uoči odlaska u zatvor postala je viralna, obišla društvene mreže te izazvala gnev i zaprepaštenje mnogih.\nJedini izvor prihoda za ovu porodicu je mesečna pomoć u iznosu od 50 maraka, koju Dedić dobija na ime ratne invalidnine, s obzirom na to da je nekoliko puta ranjavan u ratu.\nNjegova supruga Ramiza Dedić kaže kako je on pre godinu dana privremeno započeo raditi u lokalnom komunalnom preduzeću, te da se jednom prilikom okliznuo, pao i zadobio potres mozga i lom leve noge, zbog čega mu je ugrađena gvozdena šipka.\nOd tada ima umanjene radne sposobnosti, te nije u stanju da obavlja teže fizičke poslove. Majka i troje maloletne dece su njegovim odlaskom u zatvor ostali bez hranitelja, a skromna novčana pomoć ni izbliza nije bila dovoljna da zadovolji sve potrebe ove siromašne porodice.\noznakedrva drva za ogrev ogrev seča drva zatvor zatvorenik zatvorska kazna\n3 godine robije za Miloša, oca petoro dece koji se lečio marihuanom, uhapšen sa 20 din u džepu


Turističke agencije nezadovoljne ponudom ministra Malog | Nova Ekonomija\nTurističke agencije u Srbiji neće dobiti konkretnu sektorsku pomoć. Jedino što je na stolu su povoljnji krediti za likvidnost koji industriji nisu dovoljni. Tokom pandemije nije bilo posla, pa bi u toj delatnosti veliki broj radnika mogao da bude otpušten.\nAsocijacija turističkih agencija Srbije YUTA je još sredinom marta od Ministarstva turizma tražila pomoć u vidu povoljnijih kredita, odloženog plaćanja poreza i pomoć za minimalne plate zaposlenima u trajanju od šest meseci.\nDirektor YUTE, Aleksandar Seničić, rekao je za agenciju Beta da je na nedavnom sastanku sa predstavnicima Ministarstva finansija bilo reči o kreditima za likvidnost, kao načinu da se pomogne turističkim agencijama, zbog toga što tokom pandemije nije bilo posla.\n"Umesto obećavane bespovratne sektorske podrške ponudili su nam kredite, a krediti nisu pomoć već komercijalna podrška, ne tako dobrodošla sada kada zbog pandemije virusa Kovid-19 nema prihoda", rekao je Seničić.\nDodao je da je Ministar finansija Siniša Mali obećao jednostavniju proceduru za pozajmice, brže odobravanje kredita i grejs period od dve godine sa rokom otplate od tri godine. Kamata na te kredite bila bi jedan odsto, ne bi bilo zabrane otpuštanja radnika, ali kako ocenjuje, male agencije koje zapošljavaju do pet radnika, ne bi mogle da ispune uslove koje ministarstvo još nije dobro objasnilo.\nVlasnici truističkih agencija, po svemu sudeći, nisu zadvoljni onim što se za sada može čuti iz Ministarstva finansija.\nDa pomoć države mora da bude konkretnija za Novu ekonomiju kaže i Milan Vasić, komercijalni direktor turističke agencije PlanaTours, koja ima svoja predstavništva u Beogradu i Velikoj Plani.\n"Nelogično je da uzimamo kredit kako bi isplatili zarade zaposlenima. Ja bih pre uzeo kredit za neku investiciju."\nPrema njegovim rečima, više hiljada ljudi koji su zaposleni u turističkim agencijama, moglo bi da ostane bez posla, jer je ta oblast najviše pogođena situacijom koja je nastala zbog pandemije.\n"Polovina od 7 hiljada ljudi koja radi u ovoj delatnosti mogla bi da bude otpuštena. Najbolje bi bilo kada bi država omogućila pomoć za minimalne plate zaposlenih do kraja godine, kako se ne bi gubila radna mesta. Sve je stalo što se tiče turističkih aranžmana. Nismo mogli da ih prodajemo, nemamo prihoda, nije ih bilo za Uskrs i Prvi maj," kaže Milan Vasić.\nTurističke agencije traže da vaučeri važe i za njihova putovanja\nObećanja ministra finansija, Siniše Malog, barem kada je reč o tome kako država može da dodatnim merama pomogne turističkim agencijama, kretala su se od izjave da za to "nema tehničkih mogućnosti, jer je ukinuto vanredno stanje", do toga da će "razmotriti mogućnosti", jer su se predstavnici tog dela privrede pobunili.\nDirektor YUTE, podsetio je i da je "Srbija za sada jedina zemlja u Evropi, a možda i u svetu koja nije posebnim merama pomogla turističke organizacije".\nSlovenija deli turističke vaučere od 200 evra\nPetina turističkih agencija u regionu stavila katanac na vrata


Blogodrom: PREMIJERA ZEITGEIST:MOVING FORWARD\nTekstovi vezani za duh vremena, sadasnjost, buducnost, svest o stvarnosti, svet koji nas okruzuje, Zeitgeist...\nPREMIJERA ZEITGEIST:MOVING FORWARD\nDugo očekivani film „Zeitgeist: Moving Forward“ je stigao!\nOvo je treći nastavak sada već kultnog serijala reditelja Pitera Džozefa u kome se razmišlja o trenutnom „Zeitgeist-u“, duhu vremena i kulture.\nFilm će doživeti svetsku premijeru 15. januara 2011. u preko 50 zemalja i na 30 jezika. U Srbiji će biti prikazan na 5 lokacija u sklopu premijere, ali su moguće i dodatne lokacije u postpremijernom periodu.\n15. januara “Zeitgeist: Moving Forward” biće prikazan u:\nBeogradu, Tržni centar „Ušće“, bioskop “Kolosej” u 17:00 h\nKontakt: g. Miroslav Stevanović, +381 65 5477 068\nZrenjaninu, Kulturni centar Zrenjanina u 20:00 h\nKontakt: Stevan Savić, +381 60 705 0020\nSomboru, Studentski dom „Dr Zoran Đinđić” u 17:00 h\nKontakt: Ivan Bačić, +381 61 6255 559\nNišu, Studentski Kulturni Centar u 18:30 i 21:00 h\nKontakt: Snežana Branković, +381 63 1657 975\nFreeNetWorld film festival, Vesna Jovanović Lazić, +381 63 698 711\n21. januara “Zeitgeist: Moving Forward” biće prikazan u:\nLeskovcu, Klub "Šapa" (Resurs centar Leskovac) u 20:00 h\nKontakt: Slobodan Stojičić, +381 63 103 1 203\nPrvi deo filma, „Zeitgeist: The Movie“, pojavio se na Internetu 2007. godine i izazvao burne i kontraverzne reakcije. Iako ovaj projekat originalno nije zamišljen kao film, već kao otkrivanje istine javnosti, globalno je tako shvaćen. Doživeo je preko sto miliona pregleda u toku prve godine prikazivanja na Internetu.\nNastavak, „Zeitgeist: Addendum“, premijerno je prikazan 2008. godine na Artivist filmskom festivalu u Holivudu. Kao i njegov nagrađivani predhodnik, „Addendum” se brzo proširio po Internetu i tokom prve godine prikazivanja imao je više od pedeset miliona pregleda.\n“Zeitgeist: Addendum“ prati i osnivanje The Zeitgeist Movement-a. Ova globalna organizacija danas ima više od pola miliona članova u dvesta zemalja i počinje da radi na tranziciji u novu, održivu ekonomsku paradigmu. Film „Zeitgeist: Moving Forward“ je medijski odraz istog cilja. Pokret je u svojoj osnovi komunikacijska i aktivistička produžena ruka Venus projekta i ekonomije bazirane na resursima koju je osmislio industrijski dizajner Žak Fresko, koji se takođe pojavljuje u filmu.\n„Zeitgeist: Moving Forward“ režisera Pitera Džozefa (Peter Joseph) je dugometražni dokumentarni film koji govori o napuštanju socio-ekonomske monetarne paradigme koja danas upravlja čovečanstvom. Naglašava se potreba da se prevaziđu kulturni relativizam\ni tradicionalne ideologije i da se stvori nova, održiva socijalna paradigma nazvana resursno-bazirana ekonomija (RBE), koja bi se zasnivala na suštinskim karakteristikama čoveka, zakonima opstanka društva i nepromenljivim prirodnim zakonima.\nU filmu se pojavljuju eksperti iz oblasti zdravstva, antropologije, neurobiologije, ekonomije, energetike, tehnologije, društvenih nauka i drugih važnih područja povezanih sa funkcionisanjem društva i kulturom. Tri središnje teme su ljudsko ponašanje, monetarna ekonomija i primenjena nauka i kroz njih se nudi model razumevanja aktuelne socijalne paradigme i razloga zbog kojih je važno da se ona napusti. Film nudi novi, radikalni, a ipak praktični, pristup rešavanju društvenih problema sa kojima se svet danas suočava, a koji je baziran na naprednom razumevanju.\nOno što je za ovaj rad karakteristično i što ga po stilu razlikuje od većine drugih dokumentaraca jeste paralelna dramska radnja sa poznatim glumcima, koja doprinosi razumevanju ideje filma. Ipak, intenzivno korišćenje mnoštva 2D i 3D efekata i animacija daje ovom radu tradicionalnu dokumentarnu formu.\nSvetska premijera filma „Zeitgeist: Moving Forward“ u više od šezdeset zemalja na preko trideset svetskih jezika biće održana 15. januara 2011. godine. Ovo dešavanje nije povezano ni sa jednim vodećim svetskim distributerom i ima za cilj da zaobiđe mešanje korporativnih medija u projekat i da pruži prednost nezavisnim, neprofitnim grupama koje žele da prikažu film u svojim regionima. Većina njih je povezana sa različitim grupama aktivista, uključujući i Zeitgeist pokret, samoodrživu grupu koja traži prelaz\nu novu društveno-ekonomsku paradigmu, prevazilaženje monetarnog sistema i njegovih posledica.\n„Zeitgeist: Moving Forward“ je neprofitan projekat, što znači da će biti besplatan\ni dostupan na internetu i za gledanje i za preuzimanje u DVD formatu.\nNa www.zeitgeistmovingforward.com krajem januara moći će da se naruči DVD\npo ceni od 5$.\nGlobalnu bioskopsku premijeru će 15. januara 2011. godine u Los Anđelesu u Kaliforniji da promoviše organizacija „The Activist Film Festival“\nRežiser, producent, pisac, kamerman, kompozitor, urednik i narator, Piter Džozef\npostao je poznat po nagrađenom kontroverznom dokumentarnom filmu iz 2007. godine „Zeitgeist: The Movie“, koji je na internetu tokom prve godine prikazivanja pogledan 100.000.000 puta. Originalno, ovaj film nije zamišljen kao film, ali je to postao pošto je globalno tako shvaćen.\nNastavak ovog rada, „Zeitgeist: Addendum“ imao je premijeru 2008. godine na Artivist filmskom festivalu u Holivudu. Kao i njegov nagrađivani predhodnik, „Addendum“, film se brzo pročuo na internetu i tokom prve godine prikazivanja pogledalo ga je više\nod 50.000.000 ljudi.\nPosle objavljivanja ovog nastavka, inspirisan reakcijom publike, Džozef je osnovao socijalni pokret – Zeitgeist pokret ili Pokret u duhu vremena.Ova globalna organizacija, koja danas ima preko pola miliona članova u dvesta zemalja, počinje da radi na tranziciji kulture u novu, održivu ekonomsku paradigmu, a film „Zeitgeist: Moving Forward“\nje delom medijski odraz istog cilja. Zeitgeist pokret je produžetak Venus projekta, organizacije koju je osnovao industrijski dizajner Žak Fresko,\nkoji se takođe pojavljuje u filmu.\n„Zeitgeist: Moving Forward“ je treći nastavak sada već kultnog serijala filmova\nu kome se razmišlja o trenutnom „Zeitgeistu“, duhu vremena ili kulture.\nViše informacija o „Zeitgeist: Moving Forward“, uključujići i datume prikazivanja:\nViše informacija o Zeitgeist serijalu i njegovoj istoriji:\nОбјавио Pex у 00:41\nIvan Todorovic 12 January 2011 at 16:10\nPremijera pomerena sa 17h na 11h prepodne


Početak/Društvo/Završena Sedma KreNI konferencija, pobednička ideja su pametni ormarići za rančeve turista\nSedma po redu KreNI – konferencije kreativnih industrija je završena. Za četiri dana programa polaznici su čuli puno ideja od predavača koji su došli iz sedam zemalja, radili su sa izvanrednim mentorima i unapredili su biznis planove svojih ideja. Tema 7. Konferencije kreativnih industrija KreNi je „Pametni turizam“, što podrazumeva, kažu organizatori, način na koji može da se putem inovacija unapredi najpogođenija oblast tokom kovida – turizam.\nPobednički tim je na zatvaranju konferencije nagrađen, a njihova ideja je bila postavljanje turističkih ormarića na nekoliko lokacija u Nišu koji bi služili za odlaganje rančeva koje turisti nose a u Nišu borave samo jedan dan i bez smeštaja su. Organizator konferencije u udruženje Mladi ambasadori.\n„Imali smo četiri dana da radimo na svojim idejama, da razgovaramo sa mentorima i da razreadimo biznis plan. Ideja mog tima bila je pravljenje pametnih ormarića za ostavljanje rančeva koje bi koristili turisti koji dolaze u Niš, ostaju samo jedan dan i bez smeštaja su“, objašnjava Pavle Momirović iz toma čija je ideja proglašena najboljom.\nZajedno sa njim na ovoj ideji radili su još i Luka Petrović, Milica Mihajlovska i Anastasija Jovanović.\n„U timu smo imali grafičkog dizajnera, programera i turizmologe i svaki detalj smo do detalja razradili. Pametni oramarići bi se nalazili na autobuskoj ili voznoj stanici, ali sarađivali bi smo i sa lokalnim biznismenima pa bi se oni nalazili i u kafićima, prodavnicama brze hrane. To su, inače, mesta gde turisti na jedan dan koji sve što imaju nose u svom rancu i svraćaju. Kako bi lakše mogli da obiđu grad i sve lokalitete koje su planirali rančeve mogu da ostave u ovim ormarićima“, kaže Pavle.\nDodaje da bi ormarići na sebi imali i punjače za mobilne telefone, imaju promotivni materijal i drugih mesta koje mogu da zainteresuju ovakve turiste. To su mesta gde mogu da iznajme bicikl ili trotinet. Na sajtu Turističke organizacije Grada Niša nalazili bi se svi potrebni podaci o ormarićima.\n„Turista bi tako brzo mogao da dobije informaciju koliko ima slobodnih ormarića u gradu kako ne bi gubio vreme i odlazio od jednog do drugog mesta gde se oni nalaze. Ima mogućnost i da rezerviše ormarić što je, da tako kažem, i neka vrsta inovacije u svetu ormarića“, ističe Pavle.\nPočetna investicija za realizaciju ove ideje bila bi 1100 eura po ormariću, a za nultu fazu projekta potrebno je postaviti dva ormarića, jedan na autobuskoj stanici i jedan na parkingu kod Čaira gde se iznajmljuju bicikle.\n„To bi koštalo 2200 aura plus godišnji troškovi od oko 1000 eura za održavanje na godišnjem nivou. Ukoliko su ti ormarići 30 posto popunjeni već u prvoj godini se vraća investicija, a od druge godine se dobija čist profit.Uz dodatnu investiciju mogli bi da se postave novi ormarići. Inače, korišćenje ormarića turiste bi koštalo 300 dinara za jedan dan“, kažu članovi tima.\nPrema rečima Snežane Andrić, predsednice Mladih ambasadora, sve ideje koje su nastale tokom ova četiri dana su važne i vredne.\n„Imamo pobedničku ideju ali trudićemo se da u narednom periodu sve ove ideje, a ima ih pet, ugledaju svetlost dana i da svi ovi mladi ljudi vide kako njihova ideja živi i dalje“, kaže Snežana Andrić.\nkreNi pametni ormarići Pametni turizam Snežana Andrić


Uslov - bez iskustva! U Srbiji će prvu platu uskoro dobiti 10.000 mladih - Sputnjik Srbija\n07:00 18.08.2020 Preuzmite kraći link\nPrvog dana pokretanja programa „Moja prva plata“, već u toku prepodneva su počele da pristižu prijave kompanija iz Srbije zainteresovanih da u svojim redovima, a o trošku Vlade Srbije, vide mlade bez radnog iskustva. Na stranici sajta Privredne komore Srbije (PKS), nazvanom upravo po pokrenutom programu, pojedine kompanije su već otvorile svoje profile i oglasile radne pozicije za koje su zainteresovane, kaže za Sputnjik rukovodilac centra za edukaciju, dualno obrazovanje i obrazovne politike u PKS, Mirjana Kovačević.\n„Očekujemo da se to interesovanje privrednika nastavi i da će oko hiljadu privrednika uzeti učešće u ovom programu koji je otovren prema svima – prema preduzetnicima i pravnim subjektima svih veličina, nezavisno od grane delatnosti u kojoj posluju, kaže Kovačevićeva, napominjući da za ovaj program mogu da apliciraju kompanije i privatnog i javnog sektora.\nDo prve plate 10.000 mladih uz uslov - bez iskustva!\nProgram su danas u Senti u kompaniji „Biospringer“, prvoj koja se prijavila za učešće u njemu, promovisali predsednica Vlade Srbije Ana Brnabić i predsednik PKS Marko Čadež, ukazujući na značaj razbijanja tog začaranog kruga, gde mladima da bi se zaposlili traže radno iskustvo koje nemaju. Pri tom privreda već godinama ima problem sa odgovarajućom radnom snagom i usklađivanjem onoga što se uči u školi i onoga što se zahteva na radnom mestu.\nPredsednica Vlade Srbije Ana Brnabić je u Senti promovisala program "Moja prva plata" kojim će država finansirati prvo radno iskustvo za 10.000 mladih koji traže posao.\nVlada Srbije je izdvojila više od dve milijarde dinara za program koji će obuhvatiti stručno osposobljavanje 10.000 mladih do 30 godina u kompanijama na konkretnim radnim mestima, čime će steći prvo radno iskustvo i kasnije mogućnost lakšeg zapošljavanje. Država je mladima sa završenom srednjom školom obezbedila mesečnu naknadu od 20.000 dinara, a za one sa fakultetskom diplomom 24.000 dinara.\nSuština je, kaže Kovačevićeva, da se mladi nađu u realnom radnom okruženju i steknu to iskustvo u trajanju od devet meseci, ali je to i prilika za poslodavce da po osposobljavanju mladih profilišu svoje buduće kadrove u skladu sa svojim potrebama. Oni posle tih devet meseci mogu da zaključe ugovore o radu sa tim mladim ljudima, naravno ukoliko se dogovore, pronađu, prepoznaju, napominje naša sagovornica.\nNezaposlenost mladih preko 20 odsto\nOna napominje da je upravo populacija do 30 godina najugroženija kada je u pitanju nezaposlenost.\n„Prema anketi o radnoj snazi, stopa nezaposlenosti je 25,5 odsto u uzrastu od 15 do 24 godine. Pošto je program fokusiran na one do 30 godina, to znači da je njihova stopa nezaposlenosti između 20 i 25 odsto. Na evidenciji Nacionalne službe za zapošljavanje je krajem jula bilo oko 90.000 mladih koji imaju završenu srednju školu ili fakultet, koji su još nezaposleni. Ovaj program ima u vidu 10.000 mladih, što znači da priličan broj mladih sa evidencije može na ovaj način da reši taj svoj problem“, ocena je Kovačevićeve.\nDržava je mladima sa završenom srednjom školom obezbedila mesečnu naknadu od 20.000 dinara, a za one sa fakultetskom diplomom 24.000 dinara.\nOna napominje da će na sumu koju je opredelila država svakom mladom u okviru ovog programa i poslodavci imati mogućnost da daju svoj doprinos i uvećaju tu svotu. Očekivanja su da će to da se dogodi, kakao kaže, možda ne prvih mesec, dva, ali je to u kasnijem periodu verovatno ukoliko se saradnja bude lepo odvijala.\n„Ovo je jedna od mera u okviru paketa podrške privredi u vreme pandemije, čime se stvaraju mogućnosti za smanjenje nezaposlenosti mladih i ujedno se rešava problem nedostatka stručnih kadrova kod poslodavaca, pa se bržim uvođenjem u posao mladih stvara mogućnost da i kompanije bolje posluju. Sve ukupno to jeste podrška i privrednom i društvenom razvoju“, objašnjava naša sagovornica širi aspekt ove mere.\nUkoliko ovaj prvi korak bude uspešan, Kovačevićeva kaže da se nadaju da će ovaj program biti nastavljen, s obzirom na veliko interesovanje koje postoji i kod poslodavaca i kod mladih i da je to radno iskustvo i uvođenje u posao do sada bio kamen spoticanja i za jedne i za druge.\nDa pokažu šta znaju\nVlasnik i direktor kompanije „Sirogojno“, koja je već pokazala interesovanje za ovaj program, Rade Ljubojević kaže za Sputnjik da mladi ljudi koji završe školu sada imaju šansu da pokažu ono što znaju.\n„Svakako da kod poslodavaca postoji jedan strah da primaju početnike, jer praktično dolaze iz škole i nemaju nikakvo praktično iskustvo. Tokom devet meseci početnik će dobiti nadoknadu, ali što je još važnije i šansu da se dokaže i pokaže šta zna, kao i kakvo ima interesovanje za posao koji radi i za poziv za koji se opredelio, koliko kod njega ima želje za napredovanjem i upijanjem novih saznanja, kaže prvi čovek firme iz Požege, jedne od naših najuspešnijih kompanija u proizvodnji smrznutog i sušenog voća, prisutnih na tržištima više od 40 zemalja sveta.\nKompanija je i tokom pandemije koronavirusa zaposlila 25 radnika i u prvoj polovini godine zabeležila 35 odsto veći izvozni učinak nego u isto vreme prošle godine.\nLjubojević čija firma, takoreći, ima stalno otvoren konkurs za prijem novih ljudi, kaže da imaju dobra iskustva sa mladima.\n„Čak imamo i stav da vrlo rado primamo mlade ljude i da ih oblikujemo prema onome što naša firma zahteva i kakve potrebe ima. Iskustva su nam dobra, a ovo je još jedno ohrabrenje za mlade da konkurišu i onde gde smatraju da neće dobiti posao jer se pribojavaju da njihove mogućnosti nisu tako velike da rade u takvim firmama. Sada im je ovo jedan podsticaj da to urade“, smatra vlasnik „Sirogojna“.\nUkoliko se tokom devet meseci sticanja iskustva i znanja pokaže da su mladi zainteresovani, da imaju volju i želju da rade, mogu da računaju na posao.\nMenadžer za odnose sa javnošću u kompaniji „Tifani prodakšen“, Tamara Karapandžić kaže da je ovo prilika da pronađu kadrove koji su im neophodni. To ih je opredelilo da apliciraju za program, ali kaže i pozitivno iskustvo koje imaju sa projektom dualnog obrazovanja u koji su se uključili pre tri godine.\n„Mi ovo vidimo kao jedan vid nadogradnje tog formalnog školskog brazovanja za mlade kadrove koji budu došli u firmu. Mi zasad imamo deficit na poslovima modnog krojača i modelara odeće, a verovatno će u budućem periodu tu biti još nekih dodatnih profila“, kaže ona za Sputnjik.\nNa pitanje koliko bi mladih mogli da prime, ona kaže da će to zavisiti od odluke poslovodstva na osnovu kapaciteta firme, ali napominje da su do sada po generaciji upisivali osam do 10 đaka iz dualnog obrazovanja, pa bi okvirno moglo da im se pridruži i pet do osam mladih u okviru danas pokrenutog programa.\n„Tifani prodakšen“, sa sedištem u Čačku, postoji već 38 godina i cela proizvodnja je u Srbiji, a žensku i mušku odeću i prateći program koji proizvode, osim u Srbiji, plasiraju i na tržištu Crne Gore, BiH, Hrvatske i Mađarske. Zapošljavaju oko 130 ljudi, a sa kooperantima koji obavljaju usluge šivenja ima oko 600 zaposlenih širom Srbiji, od juga zemlje do Vojvodine.\nPosao je cilj\nNa pitanje da li će mladi, osim na uplatu sredstava države Srbije, eventualno moći da računaju i na finanijsku podršku firme, ona kaže da je ta odluka na poslovodstvu, ali i upućuje na iksustvo u okviru dualnog obrazovanja. Kompanija od početka učešća u tom projektu plaća deci vreme provedeno u firmi, pružajući im tu vrstu motivacije iako nije imala tu obavezu.\nPoslodavci će imati priliku da tokom devet meseci dobiju kadar koji su oblikovali prema potrebama svoje firme.\nKarapandžić kaže da bi mladi po završetku programa mogli da računaju na posao u Tifaniju.\n„To i jeste cilj. Mi smo i u projekat dualnog obrazovanja ušli sa ciljem da popunimo deficitarne kadrove i da zaposlimo i damo priliku mladima da dođu u kompaniju, da radimo na nadogradnji i same kompanije i kadrova koje imamo u firmi, na jačanju našeg tima. Ukoliko se pokaže da su mladi zainteresovani, da imaju volju i želju svakako mogu ostati u firmi“, kaže naša sagovornica.\nPrijavljivanje poslodavaca na sajt „Moja prva plata" trajaće do 25. septembra, mladi koji žele da se osposobljavaju u kompanijama, mogu da se prijave od 1. do 15. oktobra, dok će se od 1. novembra obavljati povezivanje kandidata i poslodavaca koji su oglasilili radne pozicije.\nplata, iskustvo, rad, poslodavci, mladi, posao


RTCG - Radio Televizija Crne Gore - Nacionalni javni servis :: Košarka :: Crnogorski talenat kod Džordana na Ol-staru\n10. 03. 2014. 21:10 >> 21:20 0\nPOZVAN U AMERIKU\nCrnogorski talenat kod Džordana na Ol-staru\nTalentovani crnogorski košarkaš Ognjen Čarapić učestvovaće na Ol–star utakmici u Bruklinu, objavljeno je na zvaničnom sajtu kampa.\nKapiten naše kadetske reprezentacije je imao uspješan nastup na trodnevnom Džordanovom klasik brend internacionalnom kampu u Barseloni, na kojem su učestvovala 38 igrača rođeni 1998., i zaslužio poziv na Ol-star utakmicu.\nKamp je počeo u petak 7. marta, a već u subotu se broj učesnika "iščistio" na 20 najboljih, koji su međusobno odigrali utakmicu, na kojoj je Čarapić impresionarao trenere i skaute, pa je izabran među 10 igrača koji će u mjesecu aprilu putovati u Sjedinjene Američke Države, gdje će u Bruklinu odigrati jednu revijalnu utakmicu i gdje će trenirati sa velikim svjetskim stručnjacima, piše kosarka.me.\nMladi Baranin je bio MVP susreta sa 17 postignutih poena i po 4 skoka i asistencije.\nČarapić je izabran među deset mladih košarkaša koji će u aprilu otputovati u Bruklin.\nNa Ol-staru nastupiće još četvorica igrača sa prostora bivše SFR Jugoslavije - Aleksandar Aranitović (Crvena zvezda), Miloš Glišić (Partizan), Lovro Buljević (Cibona Zagreb) i Amar Gegić (Spars, Sarajevo).


Reakcije /Sindikat se oštro protivi izmjenama Zakona o radu: Mogući socijalni nemiri / Radio Sarajevo\n16. 04. 2020. u 10:47:00 Radiosarajevo.ba\nIzmjene i dopune Zakona o radu FBiH, koje je jučer Savezu samostalnih sindikata BiH dostavilo Ministarstvo rada i socijalne politike FBiH, naišao je na oštre kritike.\nIz Sindikata osnovnog obrazovanja Kantona Sarajevo naveli su da je riječ o 11 izmjena zakona i da se radi o "klasičnom zakonu po volji poslodavca".\n"Radi se o omogućavanju Zapošljavanja radnika bez konkursa, po slobodnoj volji poslodavca, skraćenju radnog vremena radnika, po slobodnoj volji poslodavca, preraspodjele radnog vremena radnika, po slobodnoj volji poslodavca, slanje radnika na godišnji odmor, po slobodnoj volji poslodavca, plaćeno odsustvo do 20 radnih dana, po slobodnoj volji poslodavca, neplaćeno odsustvo do 20 radnih dana, po slobodnoj volji poslodavca, upućivanje radnika na čekanje do 3 mjeseca, tokom kojih radnik ima pravo na najnižu platu u FBiH (406 KM), a nakon toga prestanak radnog odnosa, po slobodnoj volji poslodavca", saopćili su iz Sindikata.\nNaveli su da se radi i o "omogućavanju umanjenja plate zbog skraćenog radnog vremena do 75 posto najniže plate u FBiH (305 KM), po slobodnoj volji poslodavca, usklađivanju kolektivnih ugovora i pravilnika o radu u roku od 30, odnosno 45 dana, a ako se ne usklade, primijenit će se "Zakon po slobodnoj volji poslodavaca" i od radnika se u potpunosti pravi rob, a poslodavcima daje na volju da rade šta žele".\nStava su da će, ako ovo bude usvojeno, tržište rada biti apsolutno liberalizovano, poslodavcima omogućeno da rade šta žele sa radnicima i od radnika, zdravstvena i ekonomska kriza, prouzrokovana COVID-19, će vjerovatno biti u sjeni velikih socijalnih nemira, radničkog bunta i daljeg iseljavanja iz BiH u druge zemlje.\nTraže povlačenje predloženih izmjena, te sve pozivaju na opću uzbunu za otpor i svaki vid zajedničke sindikalne borbe za radnička prava.\nTagovi: Zakon o radu Ministarstvo rada i socijalne politike Savez samostalnih sindikata BiH nemiri reakcija\nBiH / Suze, tišina i molitva: Kolege odale počast poginulim sarajevskim učiteljicama\nKonkurs / MUP RS-a traži kandidate za pilote helikoptera


» U aprilu startuje program zamene starog za novi automobil\nDinkić je istakao da je u protekle dve nedelje najviše potrošačkih kredita koje subvencioniše država uzeto za kupovinu „punta. Za te namene su odobreni krediti u vrednosti od 3,5 miliona evra, a za ostale kredite za kupovinu domaće robe odobreno je oko 500.000 evra.\n„Rezervisano je 17.889 „punta“, od čega je 14.139 rezervacija za zamenu starog za novi automobil“, naveo je Dinkić.\nZa subvencionisane kredite za likvidnost preduzeća podneti su zahtevi u vrednosti od 200 miliona evra, a isplaćeno je 20 miliona evra. Od 28 banaka koje su potpisale ugovor sa Vladom o učešću u programu subvencionisanih kredita, do sada je šest počelo da ih isplaćuje.\n„Ako bi se nastavilo istim temom do kraja maja bi se iskoristila sva sredstva iz budžeta koja su opredeljena za subvencionisanje kredita privredi za likvidnost“, rekao je Dinkić i dodao ća Ministarstvo ekonomije predložiti da se obezbede dodatna sredstva za te namene.\nTagovi: [ april, automobil, novi, stari ]\nNema komentara na “U aprilu startuje program zamene starog za novi automobil”\n« Boje leče\nArsenal prošao na penale »


Vučić, Zaev i Rama potpisali dokument o slobodnom protoku robe, usluga, ljudi i kapitala | EurActiv Srbija\nObjavljeno : 10.10.2019. | Ažurirano : 11.10.2019.\t Tweet\nPredsednik Srbije Aleksandar Vučić izjavio je da se dokument o takozvanom malom Šengenu, koji je 10. oktobra potpisao sa premijerima Albanije i Severne Makedonije, Edijem Ramom i Zoranom Zaevom, zasniva na implementaciji slobode protoka roba, kapitala, ljudi i usluga kao međunarodno prihvaćenih vrednosti koje promoviše i EU. Inicijativa je otvorena i za druge sa Zapadnog Balkana, istakli su zvaničnici Albanije, Severne Makedonije i Srbije.\nObraćajući se novinarima u Novom Sadu, Vučić je rekao da je cilj te inicijative da se do kraja 2021. stvore uslovi da građani Srbije, Severne Makedonije i Albanije "maksimalno" uz ličnu kartu mogu preći granice svake od tri države.\n"Mnogi će naš sastanak u Novom Sadu nazvati revolucionarnim. Nisam spreman da koristim takve reči ali mislim da je izuzetno značajan za naše tri zemlje, za Srbiju nesumnjivo. Radimo zarad koristi naših građana zato što smo uvereni da zaslužuju bolju budućnost, viši životni standard, nižu nezaposlenost", kazao je predsednik Srbije.\nNavodeći da kamioni na Zapadnom Balkanu gube godišnje 26 miliona sata čekajući na granicama, Vučić je kazao da bi u slučaju uklanjanja tih barijera bilo moguće ostvariti ogromne uštede.\n"Možete li da zamislite i koliku bismo korist imali od zajedničkog tržišta rada? Sa kapitalom neće ići tako jednostavno ali možemo i to da popravimo u godinama koje dolaze", naveo je predsednik Srbije.\nVučić je najavio i da će sa "najkonkretnijim" merama za realizaciju te inicijative, predstavnici tri zemlje izaći na narednom sastanku u Ohridu 10. novembra.\n"Otvoreni smo potpuno za naše partnere iz Zapadnobalkanske šestorke, svi su dobrodošli. Ova inicijativa je od suštinskog značaja za naš ekonomski i svaki drugi napredak i uveren sam da će naša saradnja biti sve bliža i bolja", kazao je Vučić.\nUprkos razlika po pitanju Kosova, svi pozvani da se priključe\nVučić je izjavio da su svi članovi takozvane Balkanske šestorke pozvani da prihvate dokument o "malom Šengenu", uz sve razlike koje postoje po pitanju priznanja nezavisnosti Kosova.\nOn je istakao da Srbija želi razvijanje odnosa i ukidanje administrativnih prepreka u regionu i da to što postoje razlike oko pitanja nezavisnosti Kosova nema veze sa slobodnim protokom roba, kapitala, ljudi i usluga.\n"Uspostavićemo određena pravila i kada bude postojao sistem moći će da se priključe i ostali iz Balkanske šestorke. Uz sve razlike koje postoje po pitanju statusa Kosova. Ovo je od suštinskog značaja jer ako ljudi ostave emocije po strani, imaćemo izuzetne rezultate za naše građane. Biće više investicija i ljudi će dolaziti u region u kojem će moći da vide dramatičan potencijalni rast, da nađu radnu snagu na tržištu koje ima 12 miliona ljudi, a koje ima potencijal od 20 miliona. To su strašne prednosti", rekao je on.\nVučić je rekao da je taj proces od suštinskog značaja baš za građane.\n"Mi ovde ne pričamo o ljubavi, već o konkretnim interesima naše zemlje. Mislimo da ćemo samo ovim što budemo radili za godinu dana za 20% da uvećamo atraktivnost za povećanje investicija", rekao je on.\nSrpski predsednik je rekao da EU ostaje prijatelj ali da su i Srbija i Albanija i Severna Makedonija samostalne zemlje koje odlučuju o svojim prioritetima.\nPrema njegovim rečima, sve tri zemlje će nastaviti svoj evropski put, ali će takođe nastaviti da brinu o svojim i interesima svojih građana.\n"To pravo ne može niko da nam oduzme. Balkanski narodi moraju da uzmu sudbinu u svoje ruke. Ako se sklonimo, ništa nećemo da uradimo. Nadam se da u Evropi to nikome neće smetati", rekao je Vučić.\nZaev pozvao region u mali Šengen\nPremijer Severne Makedonije rekao je da inicijativi za bliže ekonomsko povezivanje zemalja regiona treba da se priključi svih šest zapadnobalkanskih zemalja.\nZaev je rekao da je Severna Makedonija podržala inicijativu jer mora biti urađeno mnogo više na ekonomskom približavanju.\n"Potrebna je puna saradnja u sprovođenju četiri fundamentalne slobode - slobode protoka ljudi, roba, usluga i kapitala. Smatram da će to definitivno stvoriti ono što svi očekujemo, a to je Balkan koji će biti više poštovan u svetu, konkuretniji i privlačniji za strane investitore", rekao je Zaev posle sastanka sa premijerom Albanije i srpskim predsednikom.\nZaev je najavio da će naredni sastanak posvećen uklanjanju vancarinskih barijera u poslovanju i slobodnijem protoku roba, ljudi, usluga i kapitala biti u Ohridu i pozvao sve zemlje regiona da se priključe.\n"Šaljemo poruku da politički odnosi u regionu postaju jednostavniji, da Balkan više nije bure baruta već region stabilnosti i ekonomskog razvoja posvećen evrointegracijama i unapređenju standarda svojih građana", rekao je.\n"Učinićemo napore da se unapredi privreda regiona i da postanemo privlačnija destinacija i za građane i za strana ulaganja. Nezaposlenost u ovom regionu je veća od EU za 5% i to pali crvene lampice, zbog čega bi prva integracija bila na korist svih građana regiona", rekao je on.\nZaev je rekao da nikada nije bilo teško razgovarati sa partnerima iz EU, ali da je krajnje vreme i da zemlje regiona same urade nešto za svoj interes.\n"EU je dobrodošla ali ova je inicijativa usmerena na interese zemalja regiona", rekao je on.\nRama: Otvorena pitanja ne treba da koče druge dogovore o saradnji\nPremijer Albanije izjavio je da otvorena pitanja među zemljama Zapadnog Balkana ne treba da sprečavaju dogovore oko onoga što se tiče doborobiti svih građana regiona.\nPosle sastanka posvećenog ekonomskom povezivanju Severne Makedonije, Albanije i Srbije, Rama je rekao da je sastanak dragocen zbog usvajanja zajedničke deklaracije o sprovođenju četiri osnovne slobode EU u regionu Zapadnog Balkana.\n"Cilj koji nas je okupio u ovom formatu je od suštinskog značaja", rekao je Rama na konferenciji za novinare. I on je pozvao sve druge zemlje Zapadnog Balkana da se priključe inicijativi.\nRama je rekao i da je inicijativa "mali Šengen" napravljena bez uticaja iz Brisela, jer u čitavom regionu postoji potreba da se ubrza ritam i dinamika razvoja.\n"Jasno smo stavili do znanja da nećemo stajati u mestu a da ne činimo ništa. Učinićemo sve u našoj moći za sve zemlje regiona, a ne samo za ove tri. Cilj nam je da budemo deo veće evropske porodice, ali dok oni imaju svoje probleme mi ne možemo da budemo taoci prošlosti ili nekih neslaganja. Ovo je povezivanje u funkciji evropske budućnosti", rekao je on.\nRama je dodao da nema promene agende kada je reč o obavezama preuzetim u evropskim integracijama ali da ima promene formata, koji je izgrađen bez čekanja na EU.\n"Mi nismo prioritet EU. Moramo da napravimo prioritet i to ne samo između naše tri nego između svih šest zemalja", rekao je Rama.\n: Arsovska: Severnoj Makedoniji ne treba mali Šengen, Vučićeva inicij\n: Otvoren zajednički granični prelaz Srbije i Severne Makedonije


Kremlj: Ukrajina namerava da raskine sve odnose sa Rusijom - Sputnjik Srbija\n00:57 07 Maj 2021\n12:03 05.04.2021 (osveženo 13:51 05.04.2021) Preuzmite kraći link\nOdgovarajući na pitanje, da li će Moskva reagovati na sankcije, Peskov je odgovorio: „Verovatno ćemo sa Ukrajinom uskoro doći do tog stepena, da za recipročne mere neće više biti prostora“.\n„Raskinućemo sve što postoji. To je loše“, naglasio je predstavnik Kremlja, dodavši da se takve vesti mogu primiti, samo sa žaljenjem.\nUkrajinska strana ne ispunjava svoje obaveze iz Minskih sporazuma, što pogoršava situaciju na istoku zemlje, izjavio je Peskov.\n„Svaka pogibija čoveka, posebno deteta, predstavlja tragediju. Sve to je gorka posledica nerešene situacije u regionu. Štaviše, posledica rasta napetosti na liniji razdvajanja“, rekao je predstavnik Kremlja, komentarišući informacije o pogibiji deteta u Donjeckoj anrodnoj republici.\nŠto se tiče glasina da ruska vojska patrolira teritorijom Rostovske oblasti (granica sa Donbasom), portparol Kremlja je odgovorio: „Ruska vojska se kreće ruskom teritorijom, kuda hoće i u obliku u kojem smatra da treba, kako bi osigurala bezbednost naše države. To ne treba nikoga da brine“.\n„Rusija ne predstavlja pretnju nijednoj zemlji na svetu, uključujući Ukrajinu. Rusija je uvek shvatala svoju bezbednost vrlo ozbiljno“, zaključio je portparol Kremlja.


Stigao centar iz SAD-a - KRAGUJEVAČKI SPORT\nStigao centar iz SAD-a\nRadnički je konačno pronašao pojačanje na poziciji centra. Kao što se ranije i najavljivalo, u pitanju je igrač sa američkog koledža Viljanova, Mufatu Jaru.\nMufatu Jaru je rođen u afričkoj republici Benin, a u SAD je došao 2007. godine. Ima 23 godine, visok je 208 cm, a težak 116 kg. Ima jako precizan šut sa poludistance, odličan je defanzivac i skakač, jako je pokretljiv, a po karakteru je izuzetno borben, timski igrač.\nInače, Jaru je imao sjajnu prošlu sezonu igrajući za Viljanova Vajldketse. Bio je četvrti najkorisniji igrač lige, sa prosečnim učinkom od 9,9 poena i 7, 8 skokova po meču. Zanimljivo je napomenuti da je Jaru jedan od svega osam igrača Viljanove, koji je u studentskoj karijeri postigao više od hiljadu poena (1.068), preko 800 skokova (836) i više od sto blokada. U Viljanovi je za tri odigrane sezone ostavio veliki trag i bio jedan od omiljenih igrača trenera Džej Rajta, koji za njega ima samo reči hvale.\nJaru je leto proveo u kampu Golden Stejt Voriorsa, ali nije uspeo da se izbori za NBA angažman.\nInteresantno je napomenuti da se novi centar Radničkog prvo bavio fudbalom, a kasnije se u potpunosti opredelio za igru pod obručima.\nPrevious Milica Špikić pojačala ŽKK Radnički\nNext Uspešna prva provera košarkaša Radničkog


Obaveštenje COVID-19 - Kuća Putovanja\nPoštovani i dragi putnici,\nUsled novonastalih okolnosti i vanrednog stanja proglašenog na teritoriji R Srbije sa ciljem zaustavljanja epidemije Corona virusa – Kuća Putovanja Vas obaveštava da od 17.3.2020. godine obustavlja rad u poslovnici.\nBezbednost i zdravlje zaposlenih, njihovih porodica kao i svih sugrađana je na prvom mestu, stoga Vas pozivamo da ostanete kod kuće, a mi ćemo se potruditi da na sva pitanja odgovorimo putem dostupnih kanala komunikacije.\nImajući u vidu Odluku Vlade R Srbije o proglašenju bolesti COVID-19 izazvane virusom SARS CoV-2 zaraznom bolešću (“Službeni glasnik RS” broj 23/20 od 10.03.2020. godine), obaveštavamo Vas da su sredstva koja ste uplatili u korist agencije Kuća Putovanja za ugovorena putovanja priznata u zakonom propisanom procentu.\nNovčana sredstva ćete moći da iskoristite nakon okončanja pandemije koja će biti zvanično objavljena odlukom Vlade R Srbije.\nMi ćemo biti tu, na našem sajtu moći ćete da se informišete o svim aktuelnim ponudama, kao i o svim nažalost otkazanim putovanjima.\nSve informacije u vezi sa ugovorenim putovanjima, kao i putovanjima koja želite da ugovorite možete dobiti koristeći e-mail adresu: kucaputovanja@gmail.com\nŽelimo Vam da sačuvate zdravlje i da zajedno sa nama pođete na nova putovanja, čim se za to ukaže prilika.\nVaša Kuća putovanja\nU skladu sa odlukama državnih organa R.Srbije i Svetske zdravstvene organizacije o proglašenju pandemije na globalnom nivou i vanrednog stanja u R.Srbiji, Nacionalna asocijacija turističkih agencija YUTA želi da informiše putnike:\n– Preporuka je da se ne otkazuju turistički aranžmani čija je realizacija planirana za period posle 15.05.2020. god.\n– Novčana sredstva koja su putnici uplatili turističkim agenijama za putovanja planirana u periodu posle 15.05.2020 god. su sigurna i nadamo se da će biti iskorišćena za realizaciju planiranih putovanja.\n– U ovom trenutku nije moguće predvideti uslove eventualnog otkaza ugovora o putovanju, obzirom na vanredne okolnosti.\n– Apelujemo na putnike da imaju razumevanja i da ćemo pratiti razvoj situacije kao i da ćemo se truditi da nađemo najbolji način u datim okolnostima da zaštitimo interese i prava putnika ali i opstanak turističkih agencija.


Lokalni sport - Nedelja 17.06.2012 - 14:36\nOmladinci Dinama u nedelju igraju protiv ekipe Car Konstantina u Nišu odlučujuću utakmicu za prvo mesto i prelazak u Kvalitetnu ligu Srbije, prvu po rangu u državi.\nU utakmici poslednjeg kola lige regiona istočne Srbije grupa „Jug“ pruža im se prilika da ostvare značajan uspeh i prirede ljubiteljima fudbala od jeseni dolazak najboljih juniorskih ekipa Srbije, poput Partizana, Zvezde, OFK Beograda, Vojvodine, Spartaka, Borca iz Čačka...\n- Pobeda u Nišu omogućuje nam sigurno prvo mesto. Glavnom konkurentu za prvo mesto, ekipi Timoka iz Zaječara bežimo za bod, a oni gostuju u Žitorađi istoimenoj ekipi.\nEkipa Car Konstantina je jedna od najboljih u ligi, ako želimo uspeh moramo da pružimo više od maksimuma. Iako je ekipa Timoka favorit u Žitorađi, ipak moraće dobro da zapne kako bi došla do pobede – kaže Slobodan Zdravković Maki, trener vranjskih omladinaca.\nOmladinci Dinama će nastupiti kompletni, sa prvotimcima Miletićem, Nikolićem, Savićem i Petkovićem.\nSmanjen broj prvih kovid pregleda u ATD AMBULANTI\nKreće akcija ČIŠĆENJA VLASINE\nNorveška za vas: Novac dobila tri projekta iz Pčinjskog okruga\nHoroskop za 13. avgust\nZelenašenje verovatno motiv dvostrukog ubistva u Vranjskoj Banji\nPesnicama branio ljubav: Pretučeni nesuđena tašta i šurak\nDefinitivno: Mlađi učenici u učionicama, stariji i u ŠKOLI I ONLAJN\nKorona stagnira: Broj hospitalizovanih nepromenjen, veći broj pregleda\nModa dobila novo ime deva: Ćerka Vensan Kasel i Monika Beluči imaju čudo od deteta (video)\nProcenjena na 50.000 dolara, a onda došlo do obrta: Gitara Hendriksa vredi mnogo više\nViše od hiljadu uhapšenih u Belorusiji i preko 50 povređenih


Poziv za takmičenje za mlade – Virtuelna Kancelarija za Mlade\nPredstavljamo vam međunarodno takmičenje za mlade od 15 do 25 godina, u društveno odgovornim filmovima Shoot by Youth. Učestvovanjem, mladi imaju mogućnost da osvoje 500 evra u dinarskoj protivvrednosti za realizaciju svoje ideje mogućeg rešenja problema koji su identifikovali u svojoj lokalnoj zajednici, 500 evra u dinarskoj protivvrednosti za članove tima i mogućnost da učestvuju na omladinskim događajima u državama dunavske regije.\nCilj takmičenja je da izazove kreativnost mladih, da ih angažuje u interaktivni i zabavni događaj i da im ponudi nevrovatne nagrade najboljim video zapisima.\nTakmičiti se mogu timovi koji broje od po 3 – 5 mladih osoba iz sledećih zemalja dunavskog regiona: Bugarska, Hrvatska, Nemačka, Rumunija ili Srbija. Mladima se pruža mogućnost da naprave kratke video zapise (filmiće) u trajanju od 3 do 5 minuta o lokalnim problemima u gradu/regionu u kojem žive i osmisle moguće kreativno rešenje na teme: kultura, društvo, životna sredina i mladi.\nMladi treba da postave svoje video zapise na neke od onlajn platforni za video sadržaje, npr. YouTube, Vimeo…\nTimovi sa svojim radovima se prijavljuju onlajn na stranici www.shootbyyouth.com gde mogu pronaći i dodatne infomacije o tehničkim zahtevima i pravilima takmičenja.\nKonkurs traje do 15. avgusta 2021. gde će nakon 4 nedelje od završetka konkursa, međunarodni žiri će proglasiti pobednike.\nOvim mejlom vas pozivamo da ukoliko znate mlade koji bi bili zainteresovani da učestvuju u takmičenju da im prosledite informacije i ukoliko je moguće da podelite na svojim mrežama.\nViše infomacija o samom takmičenju možete pronaći na www.shootbyyouth.com a možete i nama lično pisati.\nOmladinska Politika 9\nAkivirajte se, jer sami sebi kreirate bolje sutra\nAktivizam je angažovanje ljudi koji imaju isti cilj\nFONDACIJA ZA STUDIJSKA PUTOVANJA ZIS POZIVA : „STVORITE SVOJ PUT“


KAKO vreme prolazi, sve je jasnije da je Novak Đoković kolateralna šteta nekog sukoba, u najmanju ruku nesporazuma, između australijskih saveznih vlasti s jedne strane i organizatora Astralijan opena s druge. Najnovija potvrda da je tako stiže iz Tenis Australije, u čijoj nadležnosti je organizacija prvog grend slema sezone.\nDva dana već traje golgota najboljeg srpskog i svetskog tenisera koji ovo vreme provodi u nehumanim uslovima sa imigrantima koji godinama žive u nehumanim uslovima u tranzitnom "hotelu".\nToliko je trebalo Tenis Australiji da odgovori na optužbe da su "smestili igru" Novaku Đokoviću, prikrivši od njega da mu preležani kovid neće biti dovoljan da nesmetano uđe u Australiju, iako mu je Australijan open uvažio zahtev za izuzeće.\nTenis Australija danas je odgovorila na optužbe kratkim saopštenjem:\n- Uvek smo bili konzistentni oko komunikacije sa igračima. Vakcina je najbolje rešenje, ne samo da bi sačuvali sebe, nego i druge, ali i da bi mogli da dođu u Australiju. Mi u potpunosti odbacujemo optužbe da je deo igrača namerno navođen na pogrešan zaključak - stoji u prvom delu saopštenja.\nNeverovatno zvuči drugi deo ovog saopštenja u kome TA opisuje kako su došli do dokumenta na koji su se pozvali kad su dali informacije igračima kako mogu da dobiju izuzeće:\n- Informaciju koja je data igračima da mogu da uđu u zemlju sa medicinskim izuzećem smo dobili direktno sa sajta Smart Traveler, na koji nas je uputio Greg Hant - stoji u saopštenju Tenis Australije.\nMARIJAN VAJDA POSLAO MOĆNU PORUKU ĐOKOVIĆU: "Samo su ljudski mozak i zakoni ograničeni, ljubav i sloga su bezgranični\n07. 01. 2022. u 15:24\nPROTEST ZA NOVAKA: Srđan Đoković poručio - "Žele da pokažu da su jači od Boga"!\n07. 01. 2022. u 15:12\nNOVAK SE OGLASIO NA INSTAGRAMU! Đoković poslao poruku iz pritvora\n07. 01. 2022. u 14:05\nNovak Đoković Australijan open Novak Đoković najnovije vesti tenis australija


Još jedno odlaganje - ništa od PLATNIH RAZREDA ni dogodine\n02/12/2019 | 15:34\nJoš jedno odlaganje – ništa od PLATNIH RAZREDA ni dogodine\nMinistar za državnu upravu i lokalnu samoupravu Srbije Branko Ružić izjavio je da se predloženim izmenama Zakona o platama zaposlenih u državnim službama, za još godinu dana – do 2021. godine, odlaže prelazak na nov sistem određivanja plata uz uvođenje “platnih razreda”.\nIzmene zakona koje je obrazložio potrebne su, kako je rekao, da bi se sprovela “detaljnija procena fiskalnog uticaja uključivanja svih zaposlenih u javnom sektoru u novi sistem plata” i omogućilo planiranje i utvrđivanje troškova rada zaposlenih prema novom sistemu plata.\nCilj je da se spreči da “učešće mase zarada opšte države u bruto domaćem proizvodu poraste” i da se “ne naruši finansijska održivost republičkog, pokrajinskih i lokalnih budžeta”, rekao je Ružić.\n“To je sve uslovilo potrebu da se od usvajanja zakona pa do njihove primene ostavi odgovarajući vremenski period, čime bi se omogućilo da reforma sistema plata postigne finansijski održivi efekat počev od 1. januara 2021. godine”, rekao je Ružić.\n“Rad državnih službenika se već prati i plate državnih službenika se, zavisno od vrednovanja rada, kreću kroz platne razrede”, rekao je ministar.\nObjasnio je da “platni razred znači da se plate povećavaju zaposlenima na bazi kvaliteta njihovog rada, čak i u slučaju da se ne povećava osnovica na osnovu koje se obračunava plata. Platni razredi znače dobro upravljanje učinkom i ljudima, koje treba da prati i nagrada kroz platu”.\nRužić je istakao da je opredeljenje Vlade da se reformom sistema plata omogući primena “platnih razreda” u celokupnom javnom sektoru sa više od 400.000 zaposlenih u ustanovama, državnim organima, javnim agencijama.\n“Specifičnosti svakog dela javnog sektora moraju da se analiziraju i uvaže kroz sistem plata, dodataka i drugih prava koje proizilaze iz rada, kao i kroz proces planiranja finansijskih troškova rada”, rekao je Ružić.\nDodao je da sve to zahteva obimnu finansijsku analizu svakog sektora, načina njihovog organizovanja, finansiranja i troškova rada, što je sve neophodno da bi bio “smislen i budžetski održiv prelazak na novi sistem u svim delovima javnog sektora”.\nOkean prilikâ da stvaraš i rasteš


Žensko preduzetništvo u vrhu prioriteta Ministarstva privrede – Balkanekspresrb.rs\nMinistarka privrede u Vladi Republike Srbije Anđelka Atanasković posetila je, povodom Dana žena, firme „SuperBox” i „Dessert Čačak”, na inicijativu Udruženja ženskog preduzetništava „Nadežda Petrović – Čačak“.\nAtanasković je tom prilikom ukazala na značaj ženskog preduzetništva u Srbiji, izrazivši zadovoljstvo time što ove firme, kojima uspešno rukovode žene, mogu da budu primer drugima.\nPrvi put ove godine Ministarstvo privrede opredelilo je sredstva u visini od 100 miliona dinara za Program podsticanja razvoja preduzetništva kroz finansijsku podršku za žene i mlade, kako bismo im pomogli u prvim, najrizičnijim godinama bavljenja preduzetništvom, poručila je Atanasković.\nOna je, povodom Dana žena, pozvala sve dame koje žele da se otisnu u preduzetničke vode da to i učine, a resorno ministarstvo će im pružiti maksimalnu podršku u tome,\nZa nabavku opreme opredeljeno je 1,55 milijardi dinara, za razvojne projekte 200 miliona dinara, a za početnike u poslovanju 150 miliona dinara. Pored toga, obezbedili smo i set usluga koji podrazumeva neophodne informacije, besplatne obuke, savetodavne usluge i mentoring, što je nekada značajnije od novca, objasnila je ona.\nGradonačelnik Čačka Milun Todorović istakao je značaj podrške Ministarstva privrede lokalnim privrednicima.\nVlasnica „SuperBox“ Mirjana Tutunović rekla je da je njena firma korisnik sredstava Ministarstva privrede iz programa „Podsticanje preduzetništva kroz razvojne projekte 2020“, kao i kovid sredstava za likvidnost.\nZorica Selaković, vlasnica firme „Dessert Čačak“ koja se bavi proizvodnjom torti i kolača, i koja zapošljava oko 30 radnika, dobitnica je mnogobrojnih priznanja – Žena zmaj, Ambasadorka ženskog preduzetništva i Dobročiniteljka za 2020 godinu.\nUprkos izuzetno teškom periodu i 90 odsto obustavljenoj proizvodnji tokom pandemije, ova firma donirala je torte i kolače volonterima i zaposlenima u zdravstvenim ustanovama.


Jelena Kisić, 25/02/2021\nPročitali smo stav ambasadora koji danas nisu došli na sastanak sa liderima probosanskih političkih stranaka i mi kao Bošnjaci, žrtve genocida poštujemo stavove zemalja i međunarodnih institucija u našoj zemlji. Smatramo da je budućnost Srebrenice i naše zemlje zajednička budućnost svih nas koji u njoj živimo zasnovana na demokratskim principima i zagarantiranim ljudskim pravima bez diskriminacije bilo kog građanina naše zemlje, navode iz Inicijative ‘Moja adresa: Srebrenica’.\nIzražavaju uvjerenja da su stavovi ambasadora u dopisu liderima u kojima odbijaju sastanak, iskreni i zasnovani na principima koji štite vladavinu prava i izgradnju društva bez diskriminacije.\nKoalicija “Moja adresa: Srebrenica” uložila je apelaciju Ustavnom sudu BiH, te vjeruje da će Ustavni sud donijeti odluku bez pritisaka zasnovanu na pravu i da ona neće biti politička.\n“Bošnjaci Srebrenice okupljeni u Inicijativu “Moja adresa: Srebrenica”, uprkos tome što su i sami preživjeli genocid, nemaju problem da sjednu i razgovaraju sa predstavnicima srpskih političkih stranaka, niti imaju problem da načelnik opštine Srebrenica bude Srbin izabran na demokratski način, ali je došao trenutak da kažemo da jeste problem da pregovaramo sa načelnikom opštine koji negira genocid počinjen nad Bošnjacima u opštini na čijem je on čelu i glorifikuje one koji su odgovorni za zločin genocida”, navodi se u saopćenju.\nInicijativa ‘Moja adresa:Srebrenica’ poziva članice PIK-a i predstavnike drugih međunarodnih organizacija i njihove predstavnike da ohrabre visokog predstavnika da proglasi Zakon o zabrani negiranja genocida, jer bi time puno pomogao da se nakon odluke Ustavnog suda vezane za izbore u Srebrenici ponovo otpočne sa dijalogom i uspostavom izgradnje povjerenja i zajedničkog života i napretka za sve građane opštine Srebrenica.\nIz Inicijative ‘Moja adresa:Srebrenica’ navode kako su opredijeljeni za dijalog što su stranke koje trenutno čine ovu koaliciju u prethodnim godinama i pokazale.\nIstiču da svakodnevna diskriminacija povratnika Bošnjaka, zabrana izučavanja bosanskog jezika, izgradnja crkve pored Memorijalnog centra u Potočarima gdje su ukopani posmrtni ostaci žrtava genocida jasno pokazuju svu njihovu nemoć i poniženja koja trpe posljednjih decenija u RS-u.\nDemokratski provedeni izbori u Srebrenici i načelnik koji ne negira genocid uz donošenje Zakona o zabrani negiranja genocida bi sigurno stvorili pretpostavke za otvaranje razgovora o uspostavi vlasti u Srebrenici.\nPoručuju ambasadorima kako su to standardi zemalja i institucija koje predstavljaju u BiH i da zajedno treba nastaviti izgrađivati, stvarati uslove i usvojiti standarde koje danas imaju zemlje EU kojima teži i Bosne i Hercegovina.\nTags\t#Inicijativa "Moja adresa: Srebrenica"\nPSBiH: Predstavnički dom nije podržao smjenu ministra Josipa Grubeše\nSchmidt od Inzka preuzima dužnost visokog predstavnika za BiH\nU Istočnom Sarajevu nastavak vakcinacije bez zakazivanja


Popa: Evropska unija pomaže razvoju Bijelog Polja i nastaviće to da radi – Joint EU\nHome / Aktuelnosti / Popa: Evropska unija pomaže razvoju Bijelog Polja i nastaviće to da radi\nPopa: Evropska unija pomaže razvoju Bijelog Polja i nastaviće to da radi\n„Danas sa zadovoljstvom posjećujem Bijelo Polje, uspješnu zajednicu s velikim razvojnim potencijalom, koju smo podržavali do sada, a želimo tako i da nastavimo“, kazala je Popa.\nKako se navodi u saopštenju EU je od 2008. godine finansijski podržala neke od ključnih infrastrukturnih projekata grada, na primjer kanalizacionu mrežu i gradsku garažu. U te svrhe, EU je Bijelom Polju dodijelila više od 8 miliona eura. Pored toga Bijelo Polje je učestvovalo u 18 prekograničnih projekata vrijednih preko dva miliona eura.\nRadna posjeta, kako su dodali bila je fokusirana na više evropskih projekata koji se sprovode u Bijelom Polju.\n“Popa je posjetila prvi Telecare servis socijalne zaštite za starije, projekat koristi nove tehnologije kako bi se smanjila potreba za odlazak ljekaru ili u dom za stare. Sprovodi se u okviru Zajedničkog programa EU-CG za zapošljavanje, obrazovanje i socijalnu inkluziju, vrijednog 18 miliona eura. „Korištenje ICT-a i digitalne transformacije za poboljšanje života ranjivih društvenih grupa upravo je projekat kakav želimo da podržimo,“ naglasila je ambasadorka Popa tokom posjete”, piše u saopštenju.\nTakođe kako je saopšteno ona je posjetila novoformirani EU kutak za Sjever, čiji je cilj informisanje građana ove regije o Evropskoj uniji i procesu integracije. Tamo je imala priliku da razgovara sa mladim preduzetnicima sa sjevera i da čuje o njihovim poslovnim uspjesima i izazovima s kojima se suočavaju. U okviru istog projekta Popa je govorila na medijskoj konferenciji u kojoj je apostrofirala značaj lokalnih medija.\n“Dio radne posjete bio je obilazak Farme Franca, korisnice IPARD-a. „Kroz IPARD podržavamo kako male poljoprivrednike, tako i veće poljoprivredne proizvođače. Ovo je jedan od većih projekata kada je riječ o govedarskim farmama. Ukupna investicija iznosi više od pola miliona eura, od čega polovinu čini donacija. Ovo je savršena ilustracija toga da IPARD projekti ne koriste samo jednom privrednom subjektu, već cijelom lancu snabdijevanja“, kazala je Popa.


Upornost i težak rad do mega biznisa | Gde Investirati\nNa prvoj Međunarodnoj konferenciji o porodičnom preduzetništvu, vlasnici porodičnih su firmi ocenili su da bi se od zanatske radnje došlo do velikog biznisa potrebno je biti uporan, jer na početku sve deluje komplikovano.\nJedna od onih kojin su u tome uspeli je Biljana Jovanović iz tekstilne kompanije Luna. Prvobitni cilj je bio da se zaradi jedna plata u kući, a posle 25 godina od osnivanja, kompanija ima ćerke firme, izvozi polovinu od ukupne proizvodnje, zapošljava 180 radnika i broji 250 kooperanata.\nIako danas kompanija plaća 400 ljudi, na početku nije bilo lako, jer je trebalo prevazići administrativne barijere i savladati pravila biznisa.\n“Kad su mi rekli, šta se hvataš u kolo, kad ne znaš da igraš, savladala sam pravila. To me je pokrenulo i danas, evo osvajamo nova tržišta…”, kazla je Jovanović na prvoj Međunarodnoj konferenciji o porodičnom preduzetništvu koja se održava na Zlatiboru.\nZa rast porodičnog biznisa, neophodna je i podrška lokalne samouprave koja može da radi na poboljšanju ambijenta i infrastruktre, kaže predsednik opštine Čajetina Milan Stamatović.\n“Ako nema dobrog privrednog ambijenta i razumevanja vlade i lokalne samouprave teško se može napraviti ozbiljniji rezultat. Mi smo se trudili da pomognemo privrednicima i da od njih napravimo partnere”, rekao je Stamatović.\nKaže da države u regionu dele istu sudbinu, pokušavaju da pokrenu privredu koja je više od 20 godina stagnirala.\nStamatović navodi da je svestan da postoji nelojalna konkurencija, da nije sve definisano i uređeno i ističe da je tu važna uloga države.\nSa Međunarodne konferencije o porodičnom biznisu vladama treba da se pošalje poruka da demontiraju stari birokratski sistem i da uspostave sistem jednak za sve, rekao je Stamatović.\nPored birokratskih problema i nelojalne konkurencije, jedan od izazova za vlasnike porodičnih firmi je i finansiranje biznisa.\nDirektor Garancijskog fonda Vojvodine Đorđe Raković objašnjava da taj fond daje garancije start up korisnicima koji iza sebe nemaju bilanse.\n“Na primer, ako tražite 100.000 evra kredit, vama će poslovna banka tražiti neku garanciju, odnosno kolateral od 200.000 do 300.000 evra, što je prilično za nekog mladog čoveka koji ulazi prvi put u biznis, a nema ni bilanse poslovanja”, kaže Raković.\nOn objašnjava da onda garancijski fond daje garanciju poslovnoj banci, a klijent sa tim fondom pravi ugovor o kolateralu koji je povoljniji – za 100.000 evra kredita, kolateral je 130.000 evra.\nRaković je najavio i dobru saradnju sa sekretarijatom za privredu AP Vojvodina gde će taj sekretarijat subvencionisati kamate, a glavnicu kredita će preuzeti garancijski fond, što znači da će se za korisnike maksimalno smanjiti rizik.\nNavodeći da korisnici kredita često nisu upućeni u vezi sa funkcionisanjem institucija AP Vojvodina poput sekretarijata i fondova, Raković kaže da se sada obilaze opštine i razgovara sa predstavnicima Kancelarija za lokalni ekonomski razvoj kako bi se to promenilo.\nPrevious Južna Koreja: Parlament izglasao opoziv predsednice\nTags Međunarodna konferencija o porodičnom preduzetništvupreduzetništvo


Poreske olakšice podstiču zadrugarstvo - AgroFin\nNaslovna MAGAZIN AgroTema Poreske olakšice podstiču zadrugarstvo\nDržava mora da oslobodi zadruge nepotrebnih nameta ako se želi ostanak mladih na selu, smatra Jelena Nestorov–Bizonj\nMeđunarodni dan zadrugarstva, 4. jul, zbog pandemije korona virusa i ograničenja prilikom okupljanja u zatvorenom prostoru, Zadružni savez Vojvodine ove godine nije bio u mogućnosti da javno obeleži. S obzirom da je Vojvodina jedan od regiona sa najdužom istorijom zadrugarstva u svetu (prva ovdašnja zadruga osnovana je 1846. godine u Bačkom Petrovcu), pitali smo generalnog sekretara ZSV Jelenu Nestorov-Bizonj da za AgroFin oceni trenutno stanje i perspektivu zadrugarstva u pokrajini.\n-U Vojvodini u ovom momentu aktivno radi 440 zemljoradničkih zadruga u 468 naseljenih mesta, a više od 100.000 ljudi je (in)direktno uključeno u zadružni sistem organizovanja i rada. Većina zadruga ima dugu tradiciju i uglavnom se bavi ratarskom proizvodnjom. Poslednjih godina sve više je prisutan trend osnivanja specijalizovanih, voćarskih i povrtarskih zadruga što je, po našoj proceni, budućnost zadrugarstva, istakla je Nestrov-Bizonj dodajući da su lane osnovane i dve složene zadruge koje predstavljaju pionirski korak organizovanja u zadružnom sektoru.\nKakav je, ukupno gledajući, položaj naših zadruga i zadrugara u odnosu na evropske, u čemu su sličnosti i razlike?\n-Naši zadrugari spram evropskih imaju znatno manji posed, a samim tim i nižu produktivnost rada i ostvareni dohodak po jedinici obrađene površine. Sve to, naravno, uz odsustvo specijalizacije proizvodnje i finalizacije proizvoda, doprinosi i slabijoj konkurentnosti na tržištu. Za razliku od evropskih zadruga, treba imati u vidu da naši zadrugari nisu suvlasnici prerađivačkih, distributivnih i trgovinskih lanaca, kao što je pravilo u većini zemalja Evropske unije, pa i to upotpunjuje sliku o nepovoljnom položaju na tržištu, navela je Nestorov-Bizonj.\nDa li se i u kojoj meri poboljšao ekonomski i pravni položaj zadruga u našem privrednom sistemu?\n-Jeste, posebno od stupanja na snagu Zakona o zadrugama 2015. godine. Zadruge su, konačno, dobile ravnopravan status sa drugim pravnim i fizičkim licima i pravo da apliciraju za podsticaje kod nadležnih pokrajinski i republičkih organa. Mogu da kažem da investicije u zadruge koje daje država i pokrajina u poslednjih 20-30 godina nikad nisu bile veće. Po konkursima koje je raspisala Kancelarija za regionalni razvoj Vlade Srbije, 44 zadruge iz Vojvodine bespovratno su dobile preko 600 miliona dinara za investiranje u proizvodnju. Pokrajina je samo lane odobrila 50 miliona dinara za 14 zadruga u Vojvodini, podvukla je Nestorov-Bizonj.\nKoje su prepreke za bolju tržišnu poziciju zadruga i njihovo ekonomsko osnaživanje?\n-Iako je sa nadležnim organima bilo dosta razgovora na tu temu za zadruge, još uvek nema adekvatnih poreskih olakšica i oslobađanja koja imaju druga pravna i fizička lica u poljoprivredi. Smatram da zadruge moraju da se oslobode nepotrebnih nameta kako na sredstva rada tako i na radna mesta, kao i da se stane na put nelojalnoj konkurenciji. Set poreskih olakšica još u većoj meri podstakao bi razvoj zadružnog sektora i doprineo udruživanju i ostanku mladih na selu, zaključila je generalni sekretar ZSV.\nMinistar u Vladi Srbije i kopredsednik Nacionalnog tima za preporod sela Milan Krkobabić uputio je čestitku svim zadrugama i zadrugarima u Srbiji povodom 4. jula, Međunarodnog dana zadruga.\nPoručio im je da veruju u zadružni sistem jer zadruge, kako je rekao, imaju odgovor na sve aktuelne ekonomske i bezbednosne izazove.\n“Zadruge u Srbiji nisu prestale da rade ni u vreme pandemije virusa korona, a ni u jednoj od njih nije zabeleženo žarište Kovida 19. Posebno mi je drago što se u Srbiji u protekle tri godine u okviru akcije ‘500 zadruga u 500 sela’ vratio duh zadrugarstva i poverenje u udruživanje, o čemu svedoče 722 novoformirane zadruge”, rekao je Krkobabić.\nIZVORAgroFin (K.R.), Tanjug\nPrethodni tekstPokrenut Viber servis za informacije o agrarnim konkursima\nSledeći tekstObjavljen prvi Agrosmart podkast


SDP Banja Luka: Ukoliko CIK ne reaguje na izborne krađe, smatrat ćemo ih odgovornim za njih\nAmra Mušija-Huskić 15.11.2020 16:16\nGradski odbor SDP-a u Banjoj Luci, izdao je novo saopćenje u kojem traže od predsjednika CIK-a Željka Bakalara da smijeni predsjednicu Gradske izborne komisije Banja Luke Nadu Batinar. Kako su naveli u obraćanju javnosti, izborni proces u ovom gradu je u potpunosti kompromitovan.\n“Obavještavamo javnost da smo pismeni zahtjev poslali Centralnoj izbornoj komisiji BiH sa dokazima, te ukoliko ne reaguju smatraćemo ih isto odgovornim za evidentnu izbornu krađu te ćemo biti primorani reagovati nedemokratskim instrumentima”, saopćili su iz SDP-a.\nPodsjetimo, jutros u 8:30 SDP je uputio prigovor Gradskoj izbornoj komisiji u Banjoj Luci jer stranke vladajuće koalicije nisu dozvolile prisustvo posmatrača SDP-a i drugih opozicionih stranaka na biračkim mjestima.\nPrethodni članakZmajevi danas protiv Nizozemske, minimalne šanse za opstanak u A Ligi nacija\nNaredni članakSarajlije ne vjeruju u promjene nakon izbora: Niti se narod mijenja niti političari


"Vesti" u Beču: Kapiten Ivanović zna razloge poraza (VIDEO)\nGotovo ništa nije funkcionisali u igri reprezentacije Srbije u duelu sa rasterećenom Austrijom, a u greškama su prednjačili defanzivci. Ako je igrač utakmice Vladimir Stojković, a primio je tri...\nSelektor fudbalske reprezentacije Srbije Slavoljub Muslin i kapiten Branislav Ivanović poručili su danas da su došli u Beč da pobede Austriju i obezbede direktan plasman na Mundijal u Rusiji, ali...\nPriznanje za Ivanovića: Rusi nagradili Srbina (VIDEO)\nKada je stigao iz Čelsija u Zenit od Branislava Ivanovića se očekivalo mnogo, ali period adaptacije na ruski fudbal trajao je nešto duže iako je kapiten reprezentacije Srbije već igrao u...\nIvanović: Pobedu moramo da zaslužimo na terenu\nKapiten fudbalske reprezentacije Srbije Branislav Ivanović upozorava da je još uvek daleko plasman na Svetsko prvenstvo u Rusiji, iako je "orlovima" potrebna samo jedna pobeda nad Austrijom ili...\nKapiten Ivanović: Najvažnija su tri boda\nSigurno gazi reprezentacija Srbije kroz kvalifikacije za Svetsko prvenstvo u Rusiji. Posle osam odigranih kola i dalje ne zna za poraz, odnosno uz tri remija ima pet pobeda pa je sada teoretski dele...\nFudbalska reprezentacija Srbije večeras u Dablinu protiv Republike Irske igra najvažniju utakmicu u poslednjih sedam godina jer bi u slučaju pobede praktično obezbedila plasman na Svetsko...\nIvanović se odomaćio u Sankt Peterburgu: Grad me ostavlja bez daha\nNovi stadion, trener, igrači, ali stare ambicije. Bogati Zenit iz Sankt Peterburga kreće u novu eru sa par proverenih snaga. Jedna od njih je i srpski reprezentativac Branslav Ivanović, koji je...\nUEFA podseća: Ivanović u idealnom timu EP svih vremena\nDan pre početka Evropskog prvenstva u Poljskoj za igrače do 21 godine, Evropska fudbalska unija (UEFA) podsetila je na idealni tim svih šampionata u tom uzrastu u kojem je srpski defanzivac...\nIvanović: Sve pada u vodu, ako ne pobedimo Vels\nReprezentacija Srbije sutra igra jednu od najvažnijih utakmica za odlazak na Mundijal u Rusiji.\nManćini novi trener Zenita\nPoznati Italijan Roberto Manćini imenovan je danas za novog trenera Zenita, saopštio je klub iz Sankt Peterburga.


Poštari u Novom Sadu i širom Srbije i danas su nastavili sa štrajkom, a u obustavi rada pridružili su im se i ostali radnici preduzeća.\nKako za 021.rs glavni poverenik Samostalnog sindikata poštanskih radnika za Novi Sad, ovakva situacija sigurno će trajati bar do petka za kada im je zakazan razgovor sa predstavnicima Vlade.\n"Prestaju sa radom i šalteri po svim poštama. Sve velike pošte praktično ne rade ili radi po jedan šalter. Kuriri post ekspresa i poštari ne rade uopšte. Sada je praktično stalo sedamdeset odsto Srbije".\nNavodi da su predstavnici Vlade prvobitno zakazali sastanak za danas, ali da je potom pomeren za petak u 8:30h, do kada ne planiraju da nastave sa radom. Kako kaže, niko iz uprave se nije javio da učestvuje u pregovorima, prenosi 021.rs.\nNovi Sad pošta


Svjetska banka: Rekordno smanjena nezaposlenost na zapadnom Balkanu @ Cafe.ba\nSvjetska banka: Rekordno smanjena nezaposlenost na zapadnom Balkanu\nSARAJEVO, BANJALUKA - Uprkos ekonomskom usporavanju, u regionu se nastavlja rekordno smanjenje nezaposlenosti, navodi se u novom izvještaju Svjetske banke za zapadni Balkan, koji je predstavljen danas.\n"U poređenju sa prošlom godinom, do juna ove godine, otvoreno je 150.000 novih radnih mjesta, od čega su 43.000 radnih mjesta mlade radne snage. Gotovo polovina ovog broja je otvorena u Albaniji", navodi se u izvještaju.\nDo usporavanja ekonomskog rasta dolazi u cijelom regionu ponajviše zbog, kako je istaknuto, manje investicija i smanjenja izvoza, a ovim faktorima doprinose i globalne tenzije u trgovini i usporavanje rasta u EU, posebno Njemačkoj, ali i zbog nestabilnosti u cijenama energenata. U prosjeku, u regionu će doći do smanjenja rasta za 3,9 odsto, a najviše u Sjevernoj Makedoniji i na Kosovu.\nŠto se tiče BiH, u ovoj godini se očekuje pad bruto domaćeg proizvoda, dok se zaposlenost povećava, ali i dalje uz znatan broj nezaposlenih. Naime, kako ističu, stopa ekonomskog rasta će s 3,6 odsto pasti na 3,1 odsto, a deficiti će i dalje biti značajan rizik na svim nivoima.\n"Potencijal za rast postoji, ali uz implementaciju reformi. Potrebno je nastaviti održavati makroekonomsku stabilnost, ali i nastaviti fokus na put ka članstvu u EU", istaknuto je. Najveći ekonomski izazov za BiH u ovom periodu je, kako je istaknuto, iskorištavanje privatnog sektora, što će, kako upozoravaju, onemogućiti jači ekonomski rast.\nLinda van Gelder, direktorica Svjetske banke za zapadni Balkan, kaže da pojava ekonomskih izazova ukazuje na potrebu da vlasti u ovim zemljama ojačaju konkurentnost, povećaju efikasnost i efektivnost javne potrošnje i riješe rastuću fiskalnu neravnotežu kako bi stimulisale održivi rast.\nOno što zabrinjava je činjenica da je više ljudi napustilo tržište rada nego što je ljudi koji su pronašli posao, što najvjerovatnije ukazuje na osnažene imigracione trendove. Ipak, u Svjetskoj banci procjenjuju da je realno moguće u srednjeročnom periodu popraviti negativne trendove uz uslov da se nastavi evropski put, formiraju vlasti na svim nivoima i krene u zacrtane reforme.\n"Ekonomska aktivnost i dalje podržava snažan rast privatne potrošnje, iako je ona u padu. Za rast je zaslužan postojan priliv doznaka iz inostranstva, povećanje realnih plata i rast izdavanja potrošačkih kredita", naglašeno je. Negativni politički ambijent ocijenjen kao najveći domaći rizik jer on onemogućava sprovođenje neophodnih strukturalnih reformi.\nNapadnuti Amerikanac: Zaskočila nas desetorica, borili smo se za život\nVučić: Kupili smo od Rusa oružje za odbranu koje mi je Putin preporučio\nZagreb: Identifikovano 13 srpskih žrtava iz ratova devedesetih\nProdat posljednji gigant bivše SFRJ – IMR „otišao“ upola cijene\nIRB ponovo kupila sve obveznice OC „Jahorina“\nZATVARANJE MIGRANTSKIH KAMPOVA Od 15. novembra HUMANITARNA KATASTROFA,\nTramp: Jordan i Izrael tražili da ne povlačim vojsku iz Sirije\nVučić: Kupili smo od Rusa oružje za odbranu koje mi je Putin preporuči


KP: Na Merdaru sprečeno unošenje materijala za glasanje na referendumu GracanicaOnline.Info\nKP: Na Merdaru sprečeno unošenje materijala za glasanje na referendumu\nKosovska policija saopštila je da je sinoć na Merdaru zabranila ulazak vozilima za koje je postojala sumnja da prenose materijal koji će biti korišćen za glasanje na referendumu. Kamioni su zadržani, a lica su, nakon obavljenog razgovora puštena, navodi se u saopštenju Policije Kosova.\nU saopštenju se ističe da su noćas, oko 21:40 časova, na Merdaru stigla tri vozila (jedan automobile i dva kamiona) sa srpskim registarskim oznakama, u kojima je bilo šest lica, te da je policija tokom redovne procedure koja se primenjuje na prelazima “uočile da je kamion bio natovaren materijalom za koji se sumnjalo da će biti korišćen za referendum koji se očekuje u Srbiji”.\n“Na osnovu službenih informacija, dužnosti i ovlašćenja policije, zabranjen je ulazak u RKS ovog materijala koji se prevozio bez odgovarajuće dozvole”, navodi se u saopštenju Policije Kosova, i dodaje:\n“U saradnji i koordinaciji sa pravosuđem, dva prevozna sredstva (kamiona) su upućena nadležnom carinskom organu, dok su se lica, nakon obavljenog razgovora vratila u Srbiju svojim vozilom”.\nSlučaj će se i dalje voditi u saradnji sa nadležnim institucijama i pravosudnim organima, zaključuje se iz Policije Kosova.\nPodsetimo, direktor Kancelarije za Kosovo i Metohiju Petar Petković saopštio je da je sinoć na prelazu uhapšen koordinator Republičke izborne komisije Marko Janković, vozači kamiona, kao i da je zaplenjen referendumski materijal, te da su nakon određenog vremena i oslobođeni.\nTags: Materijal za glasanje na referendumu Merdare Policija Kosova\nPrevious Petković: Pušteni koordinator RIK-a i vozači kamiona koji su privedeni na Merdaru\nNext Osmani, Kurti i Konjufca obišli Račak\n19. januara 2022., 15:08


Građansko učešće u procesu donošenja odluka – kuda i kako dalje? - Civilno društvo\nGrađansko učešće u procesu donošenja odluka – kuda i kako dalje?\nU Nišu, 2. jula 2019. godine, Beogradska otvorena škola (BOŠ) je uz podršku Američke agencije za međunarodni razvoj (USAID), organizovala Diskusioni forum o izazovima i mogućnostima za veće učešće građana u procesima donošenja odluka.\nViše od trideset predstavnika civilnog društva je imalo priliku da kroz razgovor sa predstavnicima civilnog društva i institucija razgovara o narednim koracima koji treba da obezbede delotvornije učešće u procesu donošenju odluka i razvoju javnih politika u praksi, kao i o primeni propisa u praksi.\nUčesnici su najpre razgovarali sa predstavnikom Kancelarije za saradnju sa civilnim društvom Danilom Rodićem i predstavnicom Republičkog sekretarijata za javne politike Ivanom Vukašinović o svojim očekivanjima od primene novih propisa koji značajno unapređuju mogućnost za građansko učešće u procesu donošenja odluka i rešavanja problema, naročito na lokalnom nivou.\nU nastavku Foruma je bilo reči o iskustvima učešća organizacija civilnog društva i građana u izradi dokumenata javnih politika, radu sa javnim vlastima i građenju partnerstava u ovom procesu. Sagovornici su bili Bojana Selaković iz Građanskih inicijativa, Milena Radomirović iz Stalne konferencije gradova i opština i Danijel Dašić iz Nacionalne koalicije za decentralizaciju.\nPrisutni su se usaglasili da dok, sa jedne strane imamo donošenje zakona koji omogućavaju veće učešće građana u procesu donošenja odluka, s druge strane, evidentna je praksa sužavanja prostora za delovanje OCD. Suženi prostor se ogleda, pre svega, u lošim praksama javnih vlasti koje retko uključuju OCD u ove procese i koje su do sada izbegavale primenu postojećih procedura i instrumenata za uključivanje OCD i građana.\nProjekat „Aktivni građani-bolje društvo: zagovaranjem ka saradnji i demokratskom razvoju“ je trogodišnja inicijativa pokrenuta sa ciljem da unapredi prakse javnog zagovaranja u civilnom društvu, prakse koje zastupaju interese lokalnih zajednica i aktivno uključuju građane u svoj rad. Projekat je podržan od strane Američke agencije za međunarodni razvoj (USAID), a realizuju ga Beogradska otvorena škola u saradnji sa Beogradskim fondom za političku izuzetnost (BFPE) i Balkanskom istraživačkom mrežom (BIRN) Srbija.


Opštinski sud u Bujanovcu obustavio krivični postupak protiv Sevdailja Hisenija - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Saopštenja/Opštinski sud u Bujanovcu obustavio krivični postupak protiv Sevdailja Hisenija\nKrivični postupak protiv Hisenija pokrenut je godinu dana nakon objavljivanja pesme. Sevdailj Hiseni, koga su u postupku zastupali i advokati Fonda za humanitarno pravo, branio se pred sudom da njegova pesma nije krivično, već književno delo kojim je na satiričan način želeo da iskaže necivilizovanost parola izrečenih na mitinzima 90-tih godina na Kosovu.\nOpštinski javni tužilac predložio je, međutim, da sud sasluša 17 svedoka albanske nacionalnosti iz opština Bujanovac i Preševo iako njihovo mišljenje nije relevantno za utvrđivanje krivičnog dela. Sud, osim toga, ni posle 20 glavnih pretresa nije uspeo da utvrdi verodostojnost prevoda na srpski jezik. Stalnim odlaganjem pretresa i pozivanjem velikog broja Albanca pred sud stvoren je izvestan politički pritisak na tu etničku zajednicu na jugu Srbije.


Prijedlog da epidemiološke mjere budu produžene još 14 dana - BIGportal.ba\n22 Septembra, 2021 22 Septembra, 2021 0105\nKrizni štab federalnog Ministarstva zdravstva predložio je nastavak produženja epidemioloških mjera za narednih 14 dana, saopšteno je iz ovog ministarstva.\nPrijedlog za produženje mjera biće upućen Vladi Federacije BiH na usvajanje.\nPrema podacima federalnog Zavoda za javno zdravstvo, u proteklih sedam dana zabilježen je rast svih indikatora, a najviše broja kovid pacijenata na respiratoru, kojih je 46, dok je broj smrtnih slučajeva 89.\nSedmodnevna incidenca na nivou FBiH iznosi 139 slučajeva na 100.000 stanovnika, a najviša incidenca zabilježena je u Kantonu Sarajevo 305, u Hercegovačko-neretvanskom kantonu 288, i u Zapadnohercegovačkom kantonu 144 slučaja.\nU FBiH na bolničkom liječenju trenutno su 524 pacijenta zaražena virusom korona, a prema podacima dostavljenim Zavodu, od ukupnog broja hospitalizovanih, 37 osoba je vakcinisano sa obje doze.\nKrizni štab federalnog Ministarstva zdravstva napominje da su vlade kantona, odnosno krizni štabovi kantonalnih ministarstava zdravstva dužni da donose restriktivnije mjere ukoliko dođe do pogoršanja epidemiološke situacije.


Razvojna agencija Vojvodine Novi Sad - Osnovni podaci o firmi\nRazvojna agencija Vojvodine – RAV je osnovana je pod okriljem Pokrajinske vlade, sa ciljem da pruža podršku sprovođenju razvojne, poljoprivredne i politike ruralnog razvoja Vojvodine.\nNaš posao je da podstičemo priliv stranih i domaćih investicija i pružamo profesionalne usluge kompanijama koje investiraju u Vojvodinu, da analiziramo privredne potencijale i postojeće resurse, da kreiramo predlog mera za podršku razvoja privrede, poljoprivrede, energetike, turizma i ruralnog razvoja - sa posebnim akcentom na inovacije i tehnološki razvoj.\nAktivnosti sprovodimo kroz četiri sektora:\nSektor za strategijska istraživanja, razvoj i inovacionu politiku\nSektor za podršku investicija\nSektor za međunarodne i domaće fondove u funkciji razvoja Vojvodine\nSektor za promociju.\n-Sektor za strateška istraživanja, razvoj i inovacionu politiku će istraživati i analizirati poslovnu klimu u Vojvodini, na osnovu kojih će se kreirati predlog mera podrške za razvoj privrede, poljoprivrede, energetike, turizma i ruralnog razvoja, sa posebnim akcentom na inovacije i tehnološki razvoj.\n-Sektor za podršku investicija će davati stručnu savetodavnu podršku postojećim domaćim i stranim investitorima, generisaće nove upite investitora, povezivaće domaće sa stranim kompanijama i raditi na poboljšanju kvaliteta baze dobavljača, pružaće podršku poslovnim inkubatorima.\n-Sektor za međunarodne i domaće fondove u funkciji razvoja Vojvodine će koordinisati davanje budžetskih subvencija na svim nivoima kako bi se one što efikasnije koristile, i pronalaziće sva raspoloživa finansijska sredstva iz međunarodnih fondova.\n-Sektor za promociju će predstavljati Vojvodinu domaćoj i svetskoj javnosti kao region koji investitorima nudi dobru radnu snagu, kvalitet, sigurnost, u koji veliki svetski brendovi sa razlogom ulažu i u njemu ostaju.


RTCG - Radio Televizija Crne Gore - Nacionalni javni servis :: Svijet :: Tramp negirao da osniva partiju\n01. 03. 2021. 07:54 >> 07:55 0\nNa godišnjoj konferenciji Republikanske stranke, sinoć održanoj u saveznoj državi Florida, Tramp je kao "lažne vijesti" okarakterisao navode da dogovara osnivanje treće velike američke stranke.\n"Nastaviću da se borim zajedno sa vama. Ne osnivamo nove stranke. Imamo Republikansku stranku. Ona će biti jaka i ujedinjena kao nikada prije", kazao je Tramp na Konferenciji konzervativne političke akcije (CPAC).\n"Da li vam već nedostajem? Evo me pred vama danas kako bih objavio da je nevjerovatno putovanje koje smo zajedno započeli daleko od završenog", rekao je Tramp po izlasku na binu.\nNagovestio je da je spreman da se ponovo kandiduje za predsjednika SAD na izborima 2024. godine i ponovio neistinite tvrdnje da je pokraden na izborima 3. novembra prošle godine.\n"Džo Bajden je imao najkatastrofalniji prvi mjesec (u Bijeloj kući), računajući svije predsjednike u modernoj istoriji", rekao je Tramp.\nDonald Tramp Republikanska stranka